
Trebuie să vorbim despre rasism. Și trebuie să luăm măsuri. Schimbarea direcţiei este 
întotdeauna posibilă dacă există voinţă în acest sens. Mă bucur că trăiesc într-o societate 
care condamnă rasismul. Dar nu ar trebui să ne mulțumim doar cu acest lucru. Deviza 
Uniunii noastre Europene este: ,„ Uniți în diversitate”. Sarcina noastră este de a ne ridica la 
înălțimea acestor cuvinte şi de a le transforma în realitate. 


Președinta Comisiei, Ursula von der Leyen (discurs susținut în fața Parlamentului European, 17 iunie 2020) 


1. Introducere: întreprinderea de acţiuni pentru a ne ridica la înălţimea 
devizei „Uniti în diversitate” 


Discriminarea pe motive de origine rasială sau etnică! este interzisă în Uniunea Europeană 
(UE), însă acest tip de discriminare persistă în societatea noastră. Nu este suficient să 
afirmăm că suntem împotriva rasismului, trebuie să luăm măsuri pentru a-l combate. 


Rasismul? dăunează societăţii în multe moduri. În modul cel mai direct, acest lucru se traduce 
în faptul că persoanele care trăiesc în Europa se confruntă cu discriminarea, ceea ce le 
afectează demnitatea umană, oportunităţile pe care le au în viaţă, prosperitatea, starea de bine 
şi, adesea, inclusiv siguranța personală. Discriminarea înseamnă, de asemenea, nerespectarea 
valorilor de bază ale UE. Toţi cei care trăiesc în UE ar trebui să se poată bucura de drepturile 
şi libertăţile lor fundamentale şi de participare egală în societate, indiferent de originea lor 
rasială? sau etnică * Dacă forța noastră socială, politică şi economică provine din unitatea 
noastră în diversitate, în schimb rasismul ne slăbește pe toți. UE poate şi trebuie să depună 
mai multe eforturi pentru a asigura un tratament egal şi egalitate pentru toți. 


Este un moment de bilanț. Peste jumătate dintre europeni consideră că acest tip de 
discriminare este larg răspândită în ţara lor. Conflictul dintre valorile noastre referitoare la 
egalitate şi realitatea cu care ne confruntăm, a unui rasism puternic înrădăcinat, nu poate fi 
ignorat: mișcarea mondială „Black Lives Matter” (Vieţile persoanelor de culoare contează) 
ne-a reamintit acest lucru. A sosit momentul să recunoaştem prevalența rasismului şi a 
discriminării rasiale şi să acționăm împotriva acestora, să analizăm ce putem face şi să ne 
implicăm la nivel local, naţional, la nivelul UE și la nivel internaţional. UE se întemeiază pe 
diversitate și pe promovarea unei societăți a pluralismului, a toleranţei şi a nediscriminării: nu 
trebuie să acționăm doar pentru că acest lucru este responsabilitatea noastră, ci și pentru a ne 
respecta valorile. Respectarea valorilor noastre începe acasă, în propria noastră instituție. 
Comisia va lua măsuri pentru a îmbunătăţi în mod semnificativ diversitatea personalului său 
şi pentru a se asigura că toți membrii personalului său se pot împlini profesional şi pot 
contribui în mod egal la locul de muncă. 


Discriminarea directă şi indirectă bazată pe originea rasială sau etnică este definită la articolul 2 din 
Directiva 2000/43/CE a Consiliului din 29 iunie 2000 de punere în aplicare a principiului egalităţii de 
tratament între persoane, fără deosebire de rasă sau origine etnică („Directiva privind egalitatea rasială”). 
Potrivit Comisiei Europene împotriva Rasismului şi Intoleranţei din cadrul Consiliului Europei, rasismul 
„înseamnă convingerea că un motiv precum rasa, culoarea, limba, religia, cetăţenia sau originea naţională ori 
etnică justifică disprețuirea unei persoane sau a unui grup de persoane ori noțiunea de superioritate a unei 
persoane sau a unui grup de persoane”. 

Utilizarea termenului „origine rasială” nu implică acceptarea teoriilor care încearcă să stabilească existența 
unor rase umane separate. 

În ceea ce privește noţiunea de „etnie”, a se vedea hotărârea din 16 iulie 2015, CHEZ Razpredelenie 
Bulgaria, C-83/14, EU:C:2015:480, punctul 46. 

Eurobarometru 2019; Discriminarea în UE. 


Rasismul se prezintă sub diverse forme. Manifestările deschise de rasism individual şi de 
discriminare rasială sunt cele mai evidente. De mult prea multe ori, originea rasială sau etnică 
este folosită ca motiv de discriminare — pandemia de COVID-19 şi perioadele de după 
atacurile teroriste sunt doar cele mai recente cazuri în care s-a dat vina pe nedrept pe 
persoanele cu origine rasială sau etnică minoritară. Atât persoanele de origine asiatică şi 
africană, cât şi musulmanii, evreii şi romii au avut de suferit de pe urma intoleranței. Alte 
forme de rasism şi discriminare rasială, mai puțin explicite, precum cele bazate pe 
prejudecățile de care oamenii nu sunt conştienţi, pot fi însă la fel de dăunătoare. 
Comportamentele rasiste şi discriminatorii pot ajunge să fie înrădăcinate în instituțiile sociale, 
financiare şi politice, având un impact asupra pârghiilor puterii şi a elaborării politicilor. 
Acest rasism structural perpetuează barierele pe care le întâmpină cetăţenii exclusiv din cauza 
originii lor rasiale sau etnice. În fiecare zi, persoanele afectate de rasism îi pot simţi impactul 
asupra accesului lor la locuri de muncă, la asistență medicală, la locuințe, la finanţare sau la 
educaţie şi pot fi victime ale unor cazuri de violenţă. 


Există diferite forme de rasism — de exemplu, rasismul îndreptat împotriva persoanelor de 
culoare ori a romilor, antisemitismul și rasismul îndreptat împotriva persoanelor asiatice ori 
rasismul legat de religie sau de convingeri, ca în cazul islamofobiei. Toate aceste forme de 
rasism au un numitor comun, şi anume faptul că valoarea unei persoane este subminată de 
stereotipuri bazate pe prejudecăţi. Pe lângă rasismul legat de religie sau de convingeri, există 
şi cel căruia i se adaugă discriminarea și ura din alte motive, inclusiv din motive de gen, 
orientare sexuală, vârstă, handicap, precum şi rasismul îndreptat împotriva migranţilor. Acest 
lucru trebuie să fie luat în considerare printr-o abordare intersecţională€. 


UE dispune de instrumente juridice şi de o politică cuprinzătoare pentru a construi o Uniune a 
egalităţii veritabilă. În prezent, acestea sunt în curs de consolidare în anumite domenii ale 
egalității". Comisia va completa aceste eforturi tematice prin prezentarea unei strategii 
globale prin care să se asigure că în statele membre se aplică efectiv Carta drepturilor 
fundamentale a UE şi că drepturile prevăzute în cartă, inclusiv egalitatea şi nediscriminarea, 
sunt o realitate pentru toți. 


Prezentul plan de acţiune stabileşte o serie de măsuri menite să intensifice acţiunile 
întreprinse, să facă auzite vocile persoanelor cu origine rasială sau etnică minoritară şi să 
reunească actorii de la toate nivelurile într-un efort comun de combatere mai eficace a 
rasismului şi de creare a unei vieți fără rasism şi discriminare pentru toți. 


Articolul 10 din Tratatul privind funcţionarea Uniunii Europene prevede că: „În definirea şi punerea în 
aplicare a politicilor şi acţiunilor sale, Uniunea caută să combată orice discriminare pe motive de sex, rasă 
sau origine etnică, religie sau convingeri, handicap, vârstă sau orientare sexuală”. Institutul European pentru 
Egalitatea de Şanse între Femei şi Bărbaţi defineşte „intersecționalitatea” ca fiind un „instrument analitic de 
studiere, înțelegere şi abordare a modurilor în care sexul şi genul se intersectează cu alte 
caracteristici/identități personale şi a modului în care aceste intersectări contribuie la experiențe de 
discriminare unice”. Această definiţie se aplică în egală măsură tuturor formelor de discriminare. 

Printre acestea se numără comunicarea „O Uniune a egalităţii: Strategia privind egalitatea de gen 2020- 
2025”, [COM(2020) 152 final], căreia i se vor adăuga în această toamnă abordări specifice în materie de 
egalitate privind romii şi persoanele LGBTI+. În plus, în 2020 este prevăzut să se adopte şi un plan de 
acțiune al UE privind integrarea şi incluziunea, iar în 2021 este planificată o nouă strategie privind drepturile 
persoanelor cu handicap şi elaborarea de documente privind combaterea antisemitismului. 


2.  Rasismul analizat din punctul de vedere al persoanelor afectate de 
acesta — combaterea prejudiciilor aduse persoanelor și societăţii 


DISCRIMINAREA BAZATĂ PE ORIGINEA ETNICĂ SE 


RESIMTE CEL MAI MULT ÎN CAZUL ACCESULUI LA 
45% 41% 39% : Foa] SN, m Ta 
Romi : 


Origine africană subsahariană į £ 29% 23% 12% 22% 


Origine nord-africană 


Locuri de muncă Locuinţe Educaţie Bunuri și servicii 


S-AU SIMȚIT DEJA DISCRIMINAȚI 


Sursa: FRA (2017a), Al doilea sondaj al Uniunii Europene privind minoritățile şi discriminarea — principalele 
rezultate. 


Agenţia pentru Drepturi Fundamentale a UE (FRA) a realizat o gamă largă de sondaje, acestea 
indicând existenţa unor niveluri ridicate ale discriminării în UE. Sondajele au identificat, de 
asemenea, în ce domenii ale vieţii se resimte cel mai puternic discriminarea rasială. 


Discriminarea pe piaţa forţei de muncă este un motiv de îngrijorare nu numai atunci când se caută un 
loc de muncă, ci şi la locul de muncă, unde 22 % din respondenţi s-au simțit discriminați din cauza 
originii lor etnice sau a faptului că proveneau dintr-o familie de imigranți. 


Conform respondenţilor, factorii care declanșau discriminarea atunci când doreau să închirieze sau să 
cumpere un apartament sau o casă erau numele (44 %), urmat de culoarea pielii sau aspectul fizic 
(40 %) şi cetăţenia (22 %). În ceea ce privește accesul la bunuri şi servicii (administrație publică, 
transport public, magazine, restaurante etc.), romii (28 %) şi persoanele de origine nord-africană 
(27 9%) s-au confruntat cu nivelul de discriminare cel mai ridicat. Discriminarea rasială a fost mai 
puţin întâlnită în domeniul asistenţei medicale (3 % în ultimul an), existând însă diferențe majore 
între diferitele grupuri: nivelul de discriminare cel mai ridicat a fost resimţit de romi (8 %), care au, de 
altfel, o speranţă de viață mai scăzută în comparaţie cu populaţia generală. 


Conform datelor sondajelor, considerentele rasiale influențează, de asemenea, probabilitatea de a fi 
oprit de către poliţie. Un procent de 14 % din persoanele intervievate au declarat că au fost oprite de 
poliţie în ultimul an, 40 % din ele considerând că ultima dată când au fost oprite acest lucru a avut 
drept cauză originea lor etnică sau faptul că proveneau dintr-o familie de imigranți. 


În total, 3 % din respondenţi au declarat că au fost victimele unor acte de violenţă rasială în ultimul 
an, iar 24 % au făcut obiectul unor acte de hărțuire rasială în aceeași perioadă”. Aproape jumătate 
(47 %) dintre respondenţii evrei erau îngrijorați că ar putea deveni victime ale unei insulte verbale sau 
ale unui act de hărţuire antisemită, în timp ce peste o treime (40 %) erau îngrijoraţi că ar putea fi 
atacați fizic în spaţiile publice. Cu toate acestea, adesea violenţa şi hărţuirea motivate de ură 
rămân neraportate. De exemplu, datele din sondajul FRA privind persoanele de origine africană arată 


Cifrele din casetă se referă la următoarele sondaje ale FRA: Al doilea sondaj al Uniunii Europene privind 
minoritățile şi discriminarea — principalele rezultate (2017); Al doilea sondaj al Uniunii Europene privind 
minoritățile şi discriminarea. Musulmanii — câteva constatări (2017); Experienţe şi percepții ale 
antisemitismului — Al doilea sondaj privind discriminarea şi infracțiunile motivate de ură îndreptate 
împotriva evreilor în UE (2018); Al doilea sondaj al Uniunii Europene privind minoritățile şi discriminarea: 
romii — câteva constatări (2016); „Ce înseamnă să fii persoană de culoare în UE” (2018). 

FRA: Al doilea sondaj al Uniunii Europene privind minoritățile şi discriminarea — principalele rezultate 
(2017). 

FRA: Experienţe şi percepții ale antisemitismului — Al doilea sondaj privind discriminarea şi infracțiunile 
motivate de ură îndreptate împotriva evreilor în UE (2018). 


faptul că aproape două treimi (64 %) din victimele violenţei rasiale nu au raportat poliției sau oricărei 
alte organizaţii sau oricărui alt serviciu incidentul cel mai recent a cărui victimă au fost!!. 


2.1. Combaterea rasismului şi a discriminării rasiale prin intermediul legislaţiei: 
revizuire şi acţiune 


În prezent, acţiunile de combatere a discriminării, a rasismului, a xenofobiei şi a altor tipuri 
de intoleranță la nivel european se bazează pe un cadru juridic consacrat al UE. Acesta se 
întemeiază pe o serie de dispoziţii ale tratatelor!?, precum şi pe principiile generale ale 
nediscriminării şi egalității, reafirmate, de asemenea, în Carta drepturilor fundamentale a 
UE". 


Deşi combaterea rasismului necesită acțiuni hotărâte în numeroase domenii, protecția oferită 
de lege este esențială. Instituirea unui sistem cuprinzător de protecție împotriva discriminării 
necesită, înainte de toate, asigurarea aplicării efective a cadrului juridic, pentru ca drepturile 
şi obligațiile individuale să fie respectate în practică. Instituirea unui astfel de sistem necesită, 
de asemenea, asigurarea faptului că nu există lacune în privința acestei protecții. 
Evenimentele recente care au evidențiat tensiuni rasiale au generat preocupări cu privire la 
faptul că protecțiile juridice împotriva discriminării rasiale sau etnice nu ar fi puse în aplicare 
în mod eficace. Acest lucru este legat, de asemenea, de preocupări cu privire la relația dintre 
organismele de aplicare a legii și minorități (a se vedea secțiunea 2.2 de mai jos). 


Comisia va efectua o evaluare amplă a cadrului juridic existent pentru a identifica modalități 
de îmbunătăţire a punerii sale în aplicare şi pentru a stabili dacă acesta mai este adecvat 
scopului şi dacă există lacune care trebuie eliminate. Această evaluare se va baza pe 
rezultatele monitorizării continue a transpunerii şi punerii în aplicare a legislației UE, în 
special pe cele ale dialogului periodic dintre Comisie şi statele membre, precum şi pe viitorul 
său raport privind punerea în aplicare a Directivei privind egalitatea rasială. Feedbackul 
părților interesate, în special din partea celor care reprezintă preocupările persoanelor afectate 
de rasism şi discriminare rasială, va fi, de asemenea, esenţial pentru a identifica ce trebuie 
schimbat pentru a maximiza amploarea şi impactul acțiunii UE. 


Directiva privind egalitatea rasială și organismele de promovare a egalității 


Directiva privind egalitatea rasială!* conturează de peste două decenii protecţia juridică 
împotriva discriminării pe motive de origine rasială sau etnică. Aceasta interzice 
discriminarea directă şi indirectă pe motive de origine rasială sau etnică în domeniile 
încadrării în muncă şi ocupării forţei de muncă, educaţiei, protecției sociale, inclusiv în 
domeniul asistenței medicale, avantajului social, precum şi al accesului la bunuri şi servicii 
aflate la dispoziţia publicului şi al furnizării acestora, inclusiv locuinţe. În ultimii ani, 
Comisia a consolidat monitorizarea punerii sale în aplicare. S-a pus un accent deosebit pe 
discriminarea împotriva copiilor romi în educaţie. În 2021, Comisia va prezenta un raport 
privind aplicarea” directivei, urmând ca până în 2022 să propună orice eventuale acte 
legislative necesare. Raportul va stabili ce învățăminte ar trebui desprinse din punerea în 


FRA: „Ce înseamnă să fii persoană de culoare în UE” (2018). 

12 Articolele 2 și 10 din Tratatul privind Uniunea Europeană (TUE), articolul 19 şi articolul 67 alineatul (3) din 
TFUE. 

15 Mai exact, la articolele 20 şi 21. 

14 Directiva 2000/43/CE a Consiliului. 

Acest raport va fi prezentat împreună cu raportul referitor la Directiva 2000/78/CE a Consiliului din 

27 noiembrie 2000 de creare a unui cadru general în favoarea egalităţii de tratament în ceea ce priveşte 

încadrarea în muncă şi ocuparea forţei de muncă. 


aplicare a directivei şi va identifica eventualele lacune: unul dintre domeniile care va fi avut 
în vedere în mod specific în contextul eventualelor noi acte legislative este asigurarea 
respectării legii!€. Raportul va fi, de asemenea, o sursă de informaţii pentru acţiunea 
continuă de prioritizare a procedurilor de constatare a neîndeplinirii obligaţiilor care au 
un impact major. 


Directiva prevede obligația tuturor statelor membre de a desemna un organism care să le 
ofere asistență independentă victimelor discriminării, să promoveze egalitatea, să efectueze 
sondaje independente şi să emită rapoarte și recomandări independente. Aceste organisme de 
promovare a egalităţii sunt esenţiale pentru asigurarea faptului că persoanele şi grupurile 
care se confruntă cu discriminarea pot beneficia pe deplin de drepturile pe care le au: aceste 
organisme ar trebui să fie în măsură să își îndeplinească în mod eficace sarcinile care le revin 
în temeiul legislației UE. Cu toate acestea, dreptul UE lasă la latitudinea statelor membre 
competențele şi funcţionarea organismelor de promovare a egalităţii. Din acest motiv, există 
diferențe majore între organismele naţionale de promovare a egalității, diferențe pe care 
Comisia a încercat să le atenueze în 2018 într-o recomandare privind standardele aplicabile 
organismelor de promovare a egalității". Rolul şi independenţa organismelor de 
promovare a egalităţii şi nevoia potențială de noi acte legislative de consolidare a rolului 
acestor organisme vor fi o temă importantă a raportului din 2021. 


De asemenea, Comisia încurajează statele membre să permită litigiile strategice! la nivel 
național, în conformitate cu Recomandarea Comisiei privind standardele aplicabile 
organismelor de promovare a egalității și cu normele lor procedurale naționale. Litigiile 
strategice sunt esenţiale pentru creșterea gradului de sensibilizare a opiniei publice și pentru 
realizarea de progrese în ceea ce priveşte clarificarea și protecția drepturilor omului. 


În prezent, în afară de domeniile ocupării forţei de muncă şi formării profesionale şi 
vocaţionale, legislaţia UE de combatere a discriminării se aplică numai în cazul discriminării 
bazate pe sex şi origine rasială sau etnică!”. Nu există o abordare orizontală care să acopere 
toate motivele discriminării. Pentru a elimina lacunele în materie de protecție împotriva 
oricărei forme de discriminare, Comisia va continua să încurajeze progresele în direcția 
obținerea unanimității necesare în Consiliu pentru a adopta propunerea sa din 2008 cu 
privire la punerea în aplicare a principiului tratamentului egal al persoanelor indiferent 
de religie sau convingeri, handicap, vârstă sau orientare sexuală”. 


Decizia-cadru privind combaterea rasismului și a xenofobiei și alte mijloace legale de 
combatere a rasismului 


A se vedea secţiunea 2.2 privind combaterea discriminării de către autorităţile de aplicare a legii. 
Recomandarea (UE) 2018/951 a Comisiei din 22 iunie 2018 privind standardele aplicabile organismelor de 
promovare a egalităţii. 

Litigiile strategice sunt utilizate pentru a selecta cazurile corespunzătoare („cazurile-test”) pentru care să se 
introducă o acţiune în instanță astfel încât să se obţină un anumit rezultat. Intenţia este ca aceste proceduri 
judiciare să aibă un impact pozitiv mai amplu asupra legislaţiei şi a elaborării politicilor, precum şi să 
stabilească un precedent pentru hotărârile în cazuri similare. 

Directiva 2000/43/CE a Consiliului din 29 iunie 2000 de punere în aplicare a principiului egalităţii de 
tratament între persoane, fără deosebire de rasă sau origine etnică; Directiva 2004/113/CE a Consiliului din 
13 decembrie 2004 de aplicare a principiului egalităţii de tratament între femei şi bărbaţi privind accesul la 
bunuri şi servicii şi furnizarea de bunuri şi servicii. 

20 COM(2008) 426 final. 


Decizia-cadru privind combaterea rasismului și a xenofobiei prin intermediul dreptului 
penal?! vizează asigurarea faptului că manifestările grave de rasism şi xenofobie se 
pedepsesc cu sancţiuni penale efective, proporționale şi disuasive în întreaga UE. Punerea în 
aplicare efectivă a acestui instrument este esențială pentru a se asigura faptul că discursurile 
de incitare la ură şi infracțiunile motivate de ură primesc un răspuns penal eficace şi că 
victimele infracțiunilor sunt recunoscute şi beneficiază de o cale de atac eficace. 
Decizia-cadru este completată de Directiva privind drepturile victimelor”, care, printre 
altele, urmăreşte să asigure faptul că victimelor infracțiunilor motivate de ură şi ale 
discursurilor de incitare la ură li se face dreptate şi li se acordă protecție şi sprijin. 


Din 2014”, Comisia monitorizează transpunerea deciziei-cadru în sistemele juridice ale 
statelor membre ale UE. Există preocupări serioase cu privire la măsura în care codurile 
penale naționale incriminează în mod corect discursurile de incitare la ură și infracțiunile 
motivate de ură. Ca măsură prioritară, Comisia va depune eforturi ample pentru a asigura 
transpunerea şi punerea în aplicare deplină şi corectă a deciziei-cadru în întreaga UE, în 
special atunci când definiția discursului de incitare la ură sau incriminarea infracțiunilor 
motivate de ură nu sunt transpuse corect în legislația naţională, şi, în cazurile necesare, va 
lansa proceduri de constatare a neîndeplinirii obligaţiilor. 


Rasismul se manifestă şi în mediul online. Directiva-cadru prevede obligația statelor membre 
de a incrimina incitarea publică la violenţă sau la ură pe motive de culoare a pielii, religie, 
descendență sau origine națională ori etnică, inclusiv atunci când incitarea are loc online. Cu 
toate acestea, discursurile ilegale de incitare la ură din mediul online continuă să se 
înmulțească, iar discursurile rasiste de incitare la ură au devenit o practică frecventă”. În 
urmă cu patru ani, Comisia a lansat Codul de conduită privind combaterea discursului ilegal 
de incitare la ură din mediul online, platformele de informare tehnologică (IT) angajându-se 
în mod voluntar să examineze și, dacă este necesar, să elimine conţinutul ilegal ce constă în 
discursuri de incitare la ură”5. Deşi cea de a cincea evaluare a codului arată că s-au înregistrat 
progrese considerabile în ceea ce priveşte eliminarea din mediul online a discursurilor de 


N 


! Decizia-cadru 2008/913/JAI a Consiliului din 28 noiembrie 2008 privind combaterea anumitor forme și 


expresii ale rasismului şi xenofobiei prin intermediul dreptului penal. Aceasta prevede obligația statelor 
membre de a incrimina incitarea publică la violenţă sau la ură pe criterii de rasă, culoare a pielii, religie, 
descendență sau origine națională ori etnică (inclusiv online). 
Directiva 2012/29/UE prevede obligaţia statelor membre de a asigura un tratament echitabil şi 
nediscriminatoriu pentru victimele infracțiunilor, acordând o atenţie deosebită victimelor infracțiunilor 
comise ca urmare a prejudecăţilor sau din motive discriminatorii. Pentru legăturile dintre Directiva privind 
drepturile victimelor şi protecţia acordată împotriva infracțiunilor motivate de ură, a se vedea documentul 
din 2017 referitor la principiile esențiale ale sprijinului acordat victimelor; 
http://ec.europa.eu/newsroom/just/document.cfm?doc_id=48874. 
La 1 decembrie 2014, Comisia a dobândit competențe de supraveghere a transpunerii de către statele 
membre a deciziilor-cadru, inclusiv a acestui instrument. A se vedea, de asemenea, Raportul din 2014 al 
Comisiei către Parlamentul European şi Consiliu privind punerea în aplicare a Deciziei-cadru 2008/913/JAI 
a Consiliului privind combaterea anumitor forme şi expresii ale rasismului şi xenofobiei prin intermediul 
dreptului penal [COM(2014) 27 final]. 
Conform unui sondaj Eurobarometru realizat în 2016, aproape jumătate dintre persoanele care participă la 
discuții online ezită să se implice în dezbateri online din cauza urii şi a amenințărilor: 
https://ec.europa.eu/digital-single-market/en/news/media-pluralism-and-democracy-special-eurobarometer- 
452. 
Experienţa dobândită în cadrul codului de conduită a fost utilizată în activitatea Comisiei de elaborare a 
Recomandării din 1 martie 2018 privind măsuri de combatere eficace a conţinutului ilegal online [C(2018) 
1177]. 

incitare la ură”, platformele trebuie să mai efectueze îmbunătăţiri în ceea ce priveşte 
transparenţa şi feedbackul către utilizatori. Comisia va continua să coopereze cu 
întreprinderile din domeniul IT și să extindă aceste eforturi la alte platforme de comunicare 
socială, inclusiv la cele utilizate în principal de copii şi adolescenţi, precum şi să promoveze 
măsuri concrete de combatere a discursurilor de incitare la ură din mediul online şi să 
încurajeze acceptarea diversităţii. 


Următorul pas îl va constitui actul legislativ privind serviciile digitale, care va spori şi 
armoniza responsabilitățile platformelor online și ale furnizorilor de servicii de informare şi 
va consolida supravegherea în UE a politicilor referitoare la conţinut ale platformelor”. 
Printre opţiunile avute în vedere se numără instituirea de obligaţii de a implementa sisteme de 
notificare şi de acţiune, precum şi obligații de raportare şi transparență care să le impună 
platformelor să furnizeze informații cu privire la măsurile pe care le iau în privinţa 
conținutului ilegal, inclusiv al discursurilor de incitare la ură. Acest act legislativ nu numai că 
ar promova politici de moderare a conţinutului care să protejeze libertatea de exprimare 
online, dar ar oferi, de asemenea, un temei juridic pentru colectarea datelor privind amploarea 
şi tipurile de discursuri de incitare la ură rasiste din mediul online, ajutând astfel societatea 
civilă şi factorii de decizie să formuleze politici care să combată în mod eficace rasismul. 


Sub egida Forumului UE pentru internet, Comisia colaborează cu statele membre şi 
societățile care oferă servicii de internet cu privire la o listă de referință a simbolurilor şi a 
grupărilor extremiste violente interzise care să fie utilizată în mod voluntar la stabilirea 
politicilor lor de moderare a conținutului. Aceasta urmează să fie prezentată la reuniunea 
ministerială dedicată Forumului UE pentru internet din decembrie 2020. 


Directiva serviciilor mass-media audiovizuale” prevede obligaţii de a-i proteja pe 
utilizatorii platformelor care oferă servicii mass-media audiovizuale şi de partajare a 
materialelor video împotriva incitării la violenţă sau a urii, precum şi împotriva comunicărilor 
comerciale audiovizuale discriminatorii. De asemenea, directiva menţionată prevede obligația 
platformelor de partajare a materialelor video să ia măsuri adecvate pentru a-i proteja pe 
utilizatori împotriva conţinutului rasist şi xenofob. 


Ar trebui subliniat faptul că orice măsură care limitează dreptul la libertatea de exprimare 
trebuie să respecte obligaţiile prevăzute la articolele 11 şi 52 din Carta drepturilor 
fundamentale, în cazurile aplicabile, şi tradiţiile constituționale ale statelor membre. 


Comisia: 


- va elabora în 2021 un raport referitor la punerea în aplicare a Directivei privind 
egalitatea rasială; 

- va prezenta, până în 2022, orice act legislativ necesar pentru a remedia deficienţele, 
inclusiv pentru a consolida rolul şi independenţa organismelor de promovare a egalităţii; 


2 Conform rezultatelor celui mai recent exerciţiu de monitorizare, publicat de Comisie în iunie 2020, 
întreprinderile din domeniul IT analizează în termen de 24 de ore 90 % din conţinutul semnalat şi elimină 
71 % din conţinutul considerat discurs ilegal de incitare la ură. Mai multe detalii, inclusiv motivele care stau 
la baza  discursurilor de incitare la ură raportate, sunt disponibile la adresa: 
https://ec.europa.eu/info/sites/info/files/codeofconduct_2020_factsheet_12.pdf. 

27 Comunicarea „Conturarea viitorului digital al Europei ” - COM(2020) 67. 

28 Directiva (UE) 2018/1808 din 14 noiembrie 2018 de modificare a Directivei 2010/13/UE privind coordonarea 
anumitor dispoziții stabilite prin acte cu putere de lege sau acte administrative în cadrul statelor membre cu 
privire la furnizarea de servicii mass-media audiovizuale (Directiva serviciilor mass-media audiovizuale). 
Directiva încurajează utilizarea coreglementării şi a autoreglementării, în măsura permisă de sistemele 
juridice ale statelor membre. 


- va asigura transpunerea și punerea în aplicare deplină și corectă a Deciziei-cadru privind 
rasismul şi xenofobia în întreaga UE, inclusiv prin intermediul procedurilor de 
constatare a neîndeplinirii obligaţiilor. 


Comisia încurajează statele membre: 


- să se asigure că dreptul UE este transpus în totalitate și aplicat în mod corespunzător în 
statele membre; 

- să ajungă rapid la un acord referitor la propunerea Comisiei din 2008 de a pune în 
aplicare principiul tratamentului egal al persoanelor indiferent de religie sau convingeri, 
handicap, vârstă sau orientare sexuală. 


2.2. Alte măsuri decât adoptarea de acte legislative ale UE - mai multe eforturi pentru 
combaterea rasismului în viața de zi cu zi 


Combaterea discriminării de către autorităţile de aplicare a legii 


Activitățile polițienești eficiente și respectarea drepturilor fundamentale sunt complementare. 
Autorităţile de aplicare a legii sunt actori-cheie în asigurarea securității şi a respectării legii. 
Recunoașterea diversităţii şi asigurarea aplicării echitabile a legii sunt esențiale pentru 
combaterea rasismului. Cu toate acestea, de mult timp se raportează acte de discriminare: 
FRA a inclus activitățile ilegale de creare de profiluri și acțiunile polițienești ilegale în 
activitatea sa de cercetare”. O astfel de discriminare poate afecta încrederea în autorităţi şi 
poate conduce la alte rezultate negative, cum ar fi subraportarea infracțiunilor şi opunerea de 
rezistență față de autoritatea publică. 


Agenţiile UE, cum ar fi FRA și Agenţia pentru Formare în Materie de Aplicare a Legii 
(CEPOL), au contribuit deja cu resurse semnificative“ la întărirea capacităţii statelor membre 
de a asigura respectarea drepturilor şi principiilor fundamentale de către actorii statali, în 
special în domeniul nediscriminării. La acest obiectiv au contribuit și organizaţiile 
internaționale?! 


Crearea de profiluri este utilizată în mod obişnuit şi legitim de agenții responsabili cu 
asigurarea respectării legii pentru a preveni, a investiga şi a urmări penal infracțiunile. Cu 
toate acestea, crearea de profiluri care duce la discriminare??, bazată pe categorii speciale 
de date cu caracter personal, cum ar fi datele care dezvăluie originea rasială sau etnică, este 
ilegală“. În iulie 2020, Comisia Europeană împotriva Rasismului şi Intoleranței din cadrul 

Al doilea sondaj al Uniunii Europene privind minoritățile şi discriminarea — principalele rezultate (2017). 

A se vedea, de exemplu, prezentarea generală a resurselor şi a iniţiativelor de sprijinire a programelor de 
formare în materie de infracțiuni motivate de ură în statele membre ale UE, disponibilă la adresa: 
http://ec.europa.eu/newsroom/document.cfm?doc_id=43147. 

Consiliul Europei; Biroul OSCE pentru Instituţii Democratice şi Drepturile Omului. 

„Crearea de profiluri” implică clasificarea persoanelor în funcţie de caracteristicile lor personale (astfel cum 
sunt percepute), care pot include originea rasială sau etnică, culoarea pielii, religia sau cetăţenia. Dacă 
agenţii de poliţie pot avea în vedere astfel de caracteristici atunci când opresc o persoană, în schimb nu pot 
utiliza niciuna dintre aceste caracteristici ca singurul sau principalul criteriu de oprire a persoanei respective. 
Crearea de profiluri care se bazează exclusiv sau în principal pe una sau mai multe caracteristici protejate 
constituie discriminare directă şi, prin urmare, încalcă drepturile şi libertățile persoanelor şi este ilegală 
[FRA (2018), Ghid de prevenire a creării ilegale de profiluri acum şi în viitor]. 

5 Articolul 11 alineatul (3) din Directiva (UE) 2016/680 a Parlamentului European şi a Consiliului din 
27 aprilie 2016 privind protecţia persoanelor fizice referitor la prelucrarea datelor cu caracter personal de 
către autoritățile competente în scopul prevenirii, depistării, investigării sau urmăririi penale a infracțiunilor 
sau al executării pedepselor. 

Consiliului Europei (ECRI) a emis în mod specific o avertizare cu privire la crearea de 
profiluri rasiale“. 


Prin intermediul Grupului la nivel înalt pentru combaterea rasismului, a xenofobiei și a altor 
forme de intoleranță, Comisia va sprijini statele membre să prevină atitudinile discriminatorii 
în cadrul asigurării respectării legii, să dezvolte competențele necesare pentru cercetarea şi 
urmărirea penală a infracțiunilor motivate de ură şi să asigure tratarea victimelor în mod 
echitabil și corespunzător”. În acest scop se vor efectua o cartografiere a principalelor lacune 
şi nevoi ale statelor membre ale UE, precum şi acţiuni de formare pentru detectarea şi 
urmărirea penală a infracțiunilor motivate de ură. FRA va fi invitată să colecteze şi să 
disemineze bune practici de promovare a unor activităţi polițienești echitabile, pe baza 
manualului“ său de formare şi a ghidului său privind prevenirea creării ilegale de profiluri”. 
De asemenea, agenţia ar trebui să colecteze şi să publice în continuare date privind atitudinile 
poliției faţă de minorități. CEPOL ar trebui să îşi intensifice activitatea de elaborare de 
pachete de formare cuprinzătoare privind drepturile omului, etica şi rasismul, precum şi să 
sensibilizeze în mai mare măsură cadrele de conducere medii şi superioare din cadrul poliției 
şi reprezentanţii autorităţilor de aplicare a legii cu privire la necesitatea ca activităţile 


poliţieneşti să fie echitabile şi favorabile incluziunii“S. 


Subraportarea infracţiunilor motivate de ură care au şi o componentă rasistă“” reprezintă un 
obstacol important în calea asigurării respectării legii şi a procesului de elaborare a politicilor. 
Strategia recentă a UE privind drepturile victimelor“ recunoaşte faptul că este posibil ca 
nivelul de încredere în autoritățile publice al victimelor infracțiunilor care fac parte din 
comunități defavorizate sau vulnerabile ori din rândul minorităţilor să fie scăzut, 
împiedicându-le astfel să raporteze infracțiunile. Una dintre cele cinci priorităţi-cheie ale 
strategiei este crearea unui mediu în care victimele să se simtă în siguranță pentru a raporta 
infracțiunile. Diversitatea membrilor personalului din cadrul serviciilor de aplicare a legii şi 
activitățile polițienești favorabile incluziunii pot consolida nivelul de încredere în autoritățile 
de aplicare a legii și, prin urmare, pot îmbunătăţi raportarea infracţiunilor. ECRI a încurajat 
ferm statele membre să elaboreze proceduri de recrutare care să asigure faptul că structura 
poliției reflectă diversitatea populaţiei, precum și să instituie cadre de dialog între poliție și 
membrii grupurilor minoritare. Încrederea este esenţială pentru îmbunătăţirea cooperării 
dintre toate părțile şi, prin urmare, a eficacităţii asigurării respectării legii. Grupul de lucru 
existent privind înregistrarea, colectarea de date şi încurajarea raportării infracțiunilor 
motivate de ură va elabora principii directoare cheie privind modul de încurajare a 


A se vedea: https://www.coe.int/en/web/european-commission-against-racism-and-intolerance/-/ecri-warns- 
against-racial-profiling-in-policing-and-calls-for-a-systemic-response-to-address-racism-in-all-areas. 

În special prin intermediul noului flux de lucru elaborat de Grupul de lucru al Comisiei privind formarea şi 
consolidarea capacităţilor autorităţilor de aplicare a legii în ceea ce priveşte infracțiunile motivate de ură. 
FRA (2013), Formare pentru poliţişti din perspectiva drepturilor fundamentale — Manual pentru formatorii 
polițiștilor. 

FRA (2018), Ghid de prevenire a creării ilegale de profiluri acum şi în viitor. 

De exemplu, Convenţia şefilor poliţiilor din Europa. CEPOL ar putea organiza, de asemenea, o academie de 
vară pentru cadrele de conducere medii din poliţie şi viitorii lideri. 

În conformitate cu cel de Al doilea sondaj al Uniunii Europene privind minoritățile şi discriminarea — 
principalele rezultate (2017), 28 % din respondenţii care au fost victime ale unor atacuri fizice motivate de 
ură au raportat cel mai recent incident de violență motivată de ură poliţiei, altei organizaţii sau altui serviciu 
în perioada de cei cinci ani care a precedat sondajul. Printre motivele subraportării care au fost identificate în 
sondajele FRA se numără sentimentul că raportarea nu ar schimba cu nimic lucrurile (34 %) şi lipsa de 
încredere în poliţie ori teama de aceasta (28 %). FRA (2018), „Ce înseamnă să fii persoană de culoare în 
UE”, 

40 COM(2020) 258 final. 

victimelor pentru a raporta infracțiunile motivate de ură, iar FRA va publica în 2021 un 
raport privind încurajarea raportării infracţiunilor motivate de ură. 


Siguranţă şi securitate 


Unele state membre au întreprins acţiuni pentru a interzice grupurile rasiste şi simbolurile 
acestora, adesea în temeiul legislației privind infracțiunile motivate de ură, discursurile de 
incitare la ură sau terorismul, ori au instituit sancţiuni penale legate de negarea crimelor 
împotriva umanităţii şi/sau a perioadei naziste şi fasciste, precum şi de propaganda în 
favoarea grupărilor teroriste. Comisia va colabora cu statele membre în vederea stabilirii unei 
mai bune înţelegeri comune cu privire la modul de abordare a grupărilor extremiste violente. 
Această colaborare include o cartografiere a răspunsurilor naţionale la extremismul 
violent, care va fi prezentată grupurilor de lucru relevante ale Consiliului în noiembrie 2020. 
Colaborarea cu statele membre va continua să identifice lacunele, bunele practici şi 
recomandările cu privire la combaterea extremismului violent, care urmează să fie prezentate 
la începutul anului 2021. 


Trebuie asigurată o mai bună protecţie a locurilor unde se adună un număr mare de persoane. 
Deşi această problemă este, în principal, de competenţa statelor membre, Comisia și-a 
intensificat eforturile depuse în cadrul planului de acţiune din 2017 de sprijinire a protecției 
spaţiilor publice“!. În ultimii ani, atât în Europa, cât şi la nivel mondial, mai multe atacuri 
teroriste au vizat persoanele aflate în lăcaşuri de cult, aceste atacuri fiind adesea motivate de 
ură rasială”. În Strategia privind o uniune a securităţii? s-a explicat modul în care 
Comisia ar urma să conlucreze atât cu sectorul privat, cât şi cu autoritățile regionale şi locale 


pentru a reduce la minimum riscurile la care sunt expuse persoanele în spaţiile publice. 
Riscurile inerente noilor tehnologii 


Printre numeroasele oportunități pe care le oferă tranziția digitală şi dezvoltarea noilor 
tehnologii se numără şi faptul că acestea pot fi utilizate pentru a consolida lupta împotriva 
rasismului. Acestea pot însă să genereze şi noi provocări în ceea ce priveşte egalitatea rasială 
şi nediscriminarea, precum şi egalitatea de șanse, dintr-o perspectivă mai generală, dacă nu 
sunt încadrate suficient și în mod corespunzător. Cartea albă a Comisiei privind inteligența 
artificială (LA) a stabilit care sunt riscurile potenţiale ale anumitor utilizări ale acestei 
tehnologii care evoluează rapid. Utilizarea algoritmilor poate perpetua sau chiar stimula 
prejudecățile rasiale dacă datele de antrenare a algoritmilor nu reflectă diversitatea societății 
UE. 


De exemplu, studiile au demonstrat că algoritmii de recunoaștere facială bazată pe IA pot 
prezenta rate ridicate de clasificare eronată atunci când sunt utilizați pe anumite grupuri 
demografice, cum ar fi femeile şi persoanele cu origine rasială sau etnică minoritară“5. Acest 
lucru poate duce la rezultate distorsionate şi, în ultimă instanţă, la discriminare“. Comisia și 


COM (2017) 612 final. Comisia oferă o platformă pentru schimbul de bune practici în cadrul Forumului UE 
privind protecţia spațiilor publice şi oferă finanţare pentru protecţia spaţiilor publice. 

De exemplu, atacurile din martie 2019 asupra moscheelor din Christchurch, Noua Zeelandă, atacurile din 
aprilie 2019 asupra bisericilor din Sri Lanka sau atacul armat din octombrie 2019 asupra sinagogii din Halle, 
Germania. 

4 COM(2020) 605 final. 

Cartea albă a Comisiei privind inteligenţa artificială — O abordare europeană axată pe excelență şi încredere 
[COM(2020) 65 final]. 

A se vedea „Gender Shades: Intersectional Accuracy Disparities in Commercial Gender Classification”. 

A se vedea FRA, „Tehnologia de recunoaştere facială: consideraţii legate de drepturile fundamentale în 
contextul asigurării aplicării legii”. 

agenția EU-LISA lucrează la elaborarea de tehnologii de recunoaştere facială care să fie 
utilizate în sistemele informatice de mari dimensiuni ale UE pentru gestionarea şi securitatea 
frontierelor”. 


Normele UE în materie de protecție a datelor conțin deja o serie de garanții privind 
prelucrarea datelor biometrice în scopul identificării univoce a unei persoane fizice. Viitoarea 
propunere de cadru legislativ orizontal privind IA va aborda în mod specific riscul de 
erori sistematice şi discriminare din sistemele IA. Se preconizează că se vor propune cerințe 
specifice pentru calitatea antrenării seturilor de date şi pentru procedurile de testare şi 
corectare a erorilor sistematice, care vor servi la prevenirea din timp a efectelor 
discriminatorii negative şi că se va asigura o monitorizare și o vigilență continuă în ceea ce 
priveşte conformitatea cu legislația existentă în materie de egalitate pe tot parcursul ciclului 
de viață al IA. Identificarea biometrică de la distanță şi alte tehnologii de supraveghere 
intruzivă ar putea fi considerate aplicații IA cu grad ridicat de risc, care vor trebui să 
îndeplinească cerințe specifice şi să fie supuse unei evaluări ex ante a conformităţii. 


Ocuparea forței de muncă, educaţia, sănătatea şi locuințele 


În pofida cadrului juridic avansat împotriva discriminării, continuă să existe inegalităţi în 
ceea ce privește accesul la locuri de muncă, educaţie, asistență medicală şi locuinţe, iar 
legislaţia trebuie să fie susținută de măsuri de politică. În cazurile în care protecţia juridică nu 
este suficientă, Comisia va combate rasismul și prin politici şi programe de finanţare. 


Pilonul european al drepturilor sociale are ca obiectiv asigurarea echităţii în viaţa de zi cu 
zi a tuturor cetăţenilor, indiferent dacă aceştia învaţă, lucrează, își caută un loc de muncă sau 
sunt pensionari; indiferent dacă trăiesc la oraş sau într-o zonă rurală și indiferent de 
caracteristicile personale, inclusiv de originea rasială sau etnică. Planul de acțiune privind 
Pilonul european al drepturilor sociale, care urmează să fie prezentat de Comisie în 2021, va 
sprijini şi mai mult egalitatea pe piața forței de muncă, inclusiv în cazul persoanelor cu 
origine rasială sau etnică minoritară“. Tot în 2021, Comisia va prezenta o Garanţie pentru 
copii, care va avea drept obiectiv asigurarea unei mai bune incluziuni sociale a tuturor 
copiilor aflați într-o situație dificilă și a accesului acestora la servicii-cheie. 


Construirea unei Europe prospere şi sociale depinde de noi toţi. Cu toate acestea, criza 
provocată de pandemia de COVID-19 a evidenţiat sau chiar a adâncit inegalitățile. Comisia 
va colabora cu statele membre, utilizând pe deplin posibilitățile oferite de instrumentul „Next 
Generation EU” şi de Instrumentul de sprijin tehnic pentru reforme structurale, pentru a 
asigura faptul că sprijinul acordat în domenii precum piața forței de muncă, educația şi 
formarea, protecția socială, asistența medicală și locuinţele contribuie la egalitate. 


În perioada de programare 2021-2027, fondurile UE vor sprijini eforturile statelor membre de 
promovare a incluziunii sociale“, prin asigurarea egalității de şanse pentru toţi și combaterea 
discriminării. Fondurile UE vor promova dezvoltarea infrastructurii şi accesul egal la piața 


47 Aceasta se va baza pe activitatea existentă a Centrului Comun de Cercetare. Protocolul va fi elaborat mai 


întâi pentru viitorul sistem comun de comparare a datelor biometrice, instituit în contextul Sistemului de 
intrare/ieşire, şi va fi extins, într-o etapă ulterioară, la Sistemul de informaţii Schengen. 
„Comunicarea „O Europă socială puternică pentru tranziții juste” [COM(2020) 14 final]. 
* În special Fondul social european Plus (FSE-+) şi Fondul european de dezvoltare regională 


(FEDR). În cadrul FSE+ propus, statele membre trebuie să aloce cel puţin 25 % din finanțarea FSE+ 
măsurilor care promovează incluziunea socială şi care vizează persoanele care au cea mai mare nevoie de 
sprijin. Se propune, de asemenea, un obiectiv global de alocare a 4 % din finanţare sprijinirii persoanelor 
celor mai vulnerabile. În afară de obiectivul specific al FSE+, pentru integrarea comunităţilor marginalizate 
pot fi utilizate o serie de alte instrumente de finanţare ale UE. 

forței de muncă, la asistență medicală și socială, la locuinţe şi la servicii de înaltă calitate, 
nesegregate şi favorabile incluziunii în domeniul educației și formării, pentru toți, în special 
pentru grupurile defavorizate. 


- Ocuparea forţei de muncă 


În domeniul ocupării forței de muncă, interzicerea discriminării acoperă următoarele motive: 
sexul, originea rasială sau etnică, handicapul, vârsta, orientarea sexuală şi religia sau 
convingerile. Cu toate acestea, discriminarea la locul de muncă sau atunci când se caută un 
loc de muncă este larg răspândită; aceasta poate lua numeroase forme şi afectează anumite 
grupuri mai mult decât altele“. De exemplu, persoanele de origine africană constată o 
discrepanţă foarte mare între calitatea locului de muncă şi nivelul lor de educaţie, şi anume 
există mai multe persoane de origine africană cu studii superioare care sunt mai puțin 
remunerate comparativ cu populaţia generală care are studii superioare ȘI. Există dovezi că 
persoanele care îşi depun candidatura pentru un loc de muncă şi se identifică în mod deschis 
drept musulmani în CV-ul lor primesc mai puţine invitaţii la interviuri de angajare în 
comparaţie cu candidații la fel de calificați, dar care au un CV „neutru din punct de vedere 
religios”5?. De asemenea, în comparaţie cu populaţia generală, rata tinerilor de origine 
nord-africană, de origine africană sau din rândul comunităţilor de romi care nu sunt încadraţi 
profesional şi nu urmează niciun program educaţional sau de formare este mult mai mare”. 
Este probabil ca provocările să se agraveze odată cu criza cauzată de pandemia de COVID- 
19, deoarece încetinirea creşterii economice are tendinţa de a exacerba inegalităţile. În acest 
sens, punerea în aplicare deplină și asigurarea respectării tuturor instrumentelor juridice 
existente sunt esențiale. Planul de acțiune privind Pilonul european al drepturilor sociale va 
contribui, de asemenea, la o mai bună abordare a discriminării în domeniul ocupării forței de 
muncă. 


În plus, deținerea competenţelor adecvate înseamnă o mai mare uşurinţă de a găsi un loc de 
muncă, de a rămâne încadrat în muncă şi de a face faţă tranziției de la un loc de muncă la 
altul. În acest scop este necesar un acces egal la oportunităţi suplimentare de sporire a 
nivelului de competenţe pentru toate persoanele, indiferent de originea lor rasială sau etnică şi 
indiferent de alte motive de discriminare. Comisia a adoptat recent o agendă pentru 
competenţe în Europasf, a cărei piatră de temelie este echitatea socială şi care include o 
propunere de recomandare a Consiliului privind educaţia şi formarea profesională 
(EFP), în care se solicită ca programele EFP să fie favorabile incluziunii grupurilor 
vulnerabile, inclusiv a persoanelor cu origine rasială sau etnică minoritară”. Tinerii din 
grupurile defavorizate, cum ar fi tinerii cu origine rasială sau etnică minoritară sau tinerii 
migranţi, se confruntă cu obstacole suplimentare în calea intrării pe piaţa forţei de muncă. 


50 A se vedea FRA (2017a) şi FRA (2017b). De exemplu, atunci când au fost întrebaţi despre experienţele lor 
din cele 12 luni anterioare sondajului, 13 % din respondenţii musulmani au răspuns că s-au simțit 
discriminați atunci când şi-au căutat un loc de muncă. Experienţe similare în ceea ce priveşte discriminarea 
la căutarea unui loc de muncă au avut şi 16 % din respondenţii romi şi 15 % din respondenţii de origine 
nord-africană. 
FRA (2018), „Ce înseamnă să fii persoană de culoare în UE”. 
A se vedea proiectul de cercetare Orizont 2020 privind creşterea economică, egalitatea de şanse, migraţia şi 
pieţele (GEMM): http://gemm2020.eu/ 
De exemplu, un procent de până la 76 % din tinerii de origine africană din Austria nu sunt încadrați 
profesional şi nu urmează niciun program educațional sau de formare, în timp ce în rândul populaţiei 
generale acest procent este de 8 % [FRA (2018 ), „Ce înseamnă să fii persoană de culoare în UE”]. 
SAE Cite za Oa Ac T A a NR E ana NE POR E PIN E EAN 

echităţii sociale şi a rezilienței, [COM(2020) 274 final]. 
55 COM(2020) 275 final. 

Garantia pentru tineret consolidată recunoaşte această problemă și recomandă ca statele 
membre să intensifice acțiunile de informare a tinerilor celor mai vulnerabili şi să acorde 
atenţia cuvenită tuturor formelor de discriminare*€. Reţeaua europeană a serviciilor publice 
de ocupare a forţei de muncă (SPOFM) va cartografia abordările în materie de 
nediscriminare din cadrul serviciilor publice de ocupare a forței de muncă din UE şi, pe 
această bază, va încuraja învăţarea reciprocă”. Întreprinderile sociale și economia socială în 
sens mai larg pot fi, de asemenea, deschizătoare de drumuri în cadrul mișcării împotriva 
inegalității rasiale, iar rolul lor va fi abordat în Planul de acţiune european pentru 
economia socială, care urmează să fie prezentat de Comisie în 2021. 


- Educația 


În conformitate cu Directiva privind egalitatea rasială, copiii trebuie să aibă acces egal la 
educaţie, indiferent de originea lor rasială sau etnică. Profesorii trebuie să fie formaţi să 
lucreze cu toți copiii şi să fie atenţi la nevoile elevilor cu origini diferite, inclusiv cu privire la 
aspectele legate de discriminarea rasială. Școlile ar trebui să fie un loc în care elevii să se 
simtă în siguranță, în care să nu existe hărțuire, rasism şi discriminare. Copiii ar trebui să fie 
învățați de timpuriu ce este egalitatea, respectul și incluziunea şi să li se ofere mijloacele 


necesare pentru a promova aceste valori în rândul colegilor lor și în cadrul comunităților lor 
58 


Deşi responsabilitatea pentru conţinutul şi organizarea sistemelor de învățământ şi formare le 
revine statelor membre, consolidarea educaţiei favorabile incluziunii este una dintre 
prioritățile cooperării UE. Incluziunea şi echitatea în educație se vor număra printre 
prioritățile spaţiului european al educaţiei. Acest imperativ al incluziunii şi echităţii se 
aplică în egală măsură învățării şi educației digitale, în temeiul Planului de acţiune 
actualizat pentru educaţia digitală, care urmează să fie prezentat anul acesta. Comisia va 
prezenta în 2021 o strategie amplă privind drepturile copilului, care va include acţiuni de 
combatere a rasismului şi a discriminării. Școlile au un rol esențial în reducerea 
stereotipurilor și a prejudecăţilor rasiale în rândul copiilor. 


Tinerii pot juca, la rândul lor, un rol important în combaterea rasismului și a discriminării. 
Comisia, împreună cu statele membre, au colectate opinii ale tinerilor europeni prin 
intermediul dialogului UE cu tinerii, în urma căruia au fost stabilite 11 obiective europene 
pentru tineret”. Acestea prezintă o viziune a unei Europe care le permite tinerilor să îşi 
realizeze pe deplin potenţialul, să promoveze egalitatea şi societăți favorabile incluziuni. 


Erasmus+ finanţează proiecte care contribuie la integrarea persoanelor cu origine rasială sau 
etnică minoritară“. De asemenea, Corpul european de solidaritate poate promova activități 
de solidaritate menite să combată rasismul şi discriminarea, precum și o participare largă“!. 


55 Propunere de recomandare a Consiliului privind „O punte către locuri de muncă — consolidarea Garanţiei 


pentru tineret” [COM(2020) 277 final]. 

Comunicarea „Sprijinirea ocupării forței de muncă în rândul tinerilor: o punte către locuri de muncă pentru 
generaţia viitoare [COM(2020) 276 final]. 
https://rm.coe.int/ecri-general-policy-recommendation-no-10-key-topics-combating-racism-a/16808b75f7. 
https://ec.europa.eu/youth/policy/youth-strategy/youthgoalsAcestea sunt incluse în Strategia UE pentru 
tineret aferentă perioadei 2019-2027. 

Din 2014, Erasmus+ a sprijinit aproximativ 26 000 de proiecte (care au implicat peste 708 000 de 
participanţi) care au abordat teme precum egalitatea şi nediscriminarea, dialogul 
intercultural/interconfesional şi incluziunea. 

Din 2018, în cadrul Corpului european de solidaritate au beneficiat de sprijin 2 100 de proiecte pe aceste 
teme , la care au participat peste 14 500 de tineri. 

Viitoarele programe“? vor asigura faptul că se întreprind eforturi de promovare a incluziunii 


sociale și de îmbunătăţire a informării persoanelor cu mai puține oportunități, printre altele 
prin abordarea barierelor cu care se confruntă grupurile subreprezentate și minoritățile în ceea 
ce priveşte accesul la oportunitățile oferite de programe şi prin pregătirea organizatorilor de 
proiecte şi a participanţilor să interacţioneze cu persoanele cu origini diferite într-o manieră 
adaptată în mod corespunzător. 


Reţeaua UE pentru sensibilizarea publicului cu privire la radicalizare“” va sprijini 
eforturile cadrelor didactice, ale lucrătorilor din domeniul tineretului şi ale comunității mai 
largi de toate vârstele să abordeze în sălile de clasă dezbaterile polarizante şi discursurile care 
stigmatizează. 


- Sănătatea 


Criza cauzată de pandemia de COVID-19 a adus consecinţele inegalităţilor în materie de 
sănătate existente cu care se confruntă persoanele cu origine rasială sau etnică minoritară“ în 
centrul atenţiei. Rasismul provoacă traume și poate, prin urmare, să afecteze sănătatea 
mintală. Noul program „UE pentru sănătate” și planul european de combatere a cancerului 
vor aborda inegalitățile în materie de sănătate prin luarea în considerare a nevoilor specifice 
ale diferitelor grupuri. Schimbul de bune practici între profesioniștii din domeniul sănătății 
din întreaga UE şi discuţiile cu organizaţiile pacienților şi cu societatea civilă vor contribui la 
asigurarea unei abordări orientate către pacient, care să acopere nevoile specifice ale 
persoanelor cu origine rasială sau etnică minoritară. Platforma UE privind politica în 
domeniul sănătăţii* va pune un accent special pe reducerea inegalităţilor bazate pe originea 
rasială sau etnică și va transmite factorilor de decizie din domeniul sănătății de la nivelul UE 
şi de la nivel naţional propuneri din partea societăţii civile. Se va solicita Grupului de 
coordonare al Comisiei privind promovarea sănătăţii, prevenirea bolilor şi gestionarea 
bolilor netransmisibile“ să aleagă bunele practici referitoare la incluziunea persoanelor cu 
origine rasială sau etnică minoritară din strategiile de prevenire din domeniul sănătăţii care să 
fie extinse cu ajutorul sprijinului bugetar din partea UE. La această activitate ar putea 
contribui și proiecte de cercetare din cadrul programului Orizont Europa. Ar trebui să se 
întreprindă activități de cercetare cu privire la factorii socioeconomici care influențează, din 
perspectivă rasială, sănătatea. 


62 Strategia va acoperi toate domeniile educaţiei, formării, tineretului şi sportului. Aceasta va fi aplicată pe 


toată durata viitoarelor programe din cadrul Erasmus+ şi al Corpului european de solidaritate. 

A se vedea  https://ec.europa.eu/home-affairs/what-we- 
do/networks/radicalisation_awareness_network/about-ran_en 

& Potrivit sondajului EU-MIDIS II efectuat de FRA, aproape de două ori mai multe (55 %) femei de etnie 
romă cu vârsta de cel puţin 50 de ani au raportat că starea lor de sănătate este „proastă” sau „foarte proastă” 
comparativ cu femeile din aceeaşi categorie de vârstă care nu sunt de etnie romă (29 %). 

A se vedea „The COVID-19 pandemic: power and privilege, gentrification, and urban environmental justice 
in the global north”, Cities & Health and National Center for Immunization and Respiratory Diseases 
(NCIRD). 

Platforma UE privind politica în domeniul sănătăţii (https://webgate.ec.europa.eu/hpf/) este un instrument 
interactiv de impulsionare a discuţiilor cu privire la problemele de sănătate publică şi de schimb de 
cunoştinţe şi de bune practici. Aceasta reuneşte 7 000 de organizaţii neguvernamentale şi părți interesate 
înregistrate, care sunt invitate să facă schimb de experienţă între ele şi cu Comisia, să îşi pună în comun 
expertiza în cadrul unor declaraţii comune şi să disemineze acţiuni în rândul unui public larg. 

A se vedea 

https://ec.europa.eu/health/non_communicable_diseases/steeringgroup_promotionprevention_en 

- Locuințele 


Persoanele care se confruntă cu discriminarea rasială sunt expuse unui risc mai mare de a 
avea condiţii de locuit precare şi de segregare rezidenţialăS8. Discriminarea pe piaţa 
locuinţelorS” consolidează segregarea'0, ceea ce are un efect de domino asupra oportunităţilor 
în materie de educație sau de angajare şi, în cazul familiilor cu copii, are un impact negativ 
semnificativ asupra dezvoltării copiilor. 


Autorităţile naţionale şi cele locale sunt principalele responsabile de măsurile”! de prevenire 
şi/sau de abordarea segregării sociale şi locative”. Fondurile politicii de coeziune”? vor 
rămâne instrumente-cheie în perioada 2021-2027 pentru sprijinirea acţiunilor de nesegregare 
în domeniul locuinţelor şi pentru asigurarea accesului la servicii de bază favorabile 
incluziunii şi de înaltă calitate. Respectarea Cartei drepturilor fundamentale a UE va rămâne 
esenţială, excluzându-se acordarea de sprijin financiar pentru acţiunile care contribuie la 
crearea oricărei forme de segregare nouă. Iniţiativa Comisiei „Valul de renovări ale 
clădirilor” va consolida eficiența energetică în locuinţele sociale și în alte locuinţe pentru 
persoanele cu venituri mici. 


Comisia: 


- va asigura abordarea în mod specific în cadrul legislativ orizontal privind IA a riscului 
de erori sistematice şi discriminare din sistemele IA; 

- va utiliza măsuri de politică şi programe de finanțare pentru combaterea rasismului şi a 
discriminării în ceea ce priveşte accesul la locuri de muncă, educaţie şi formare, 
asistenţă medicală, protecţie socială şi locuinţe; 

- se va asigura că viitoarea strategie amplă privind drepturile copilului va conţine acțiuni 
specifice de combatere a rasismului și a discriminării. 


Comisia solicită statele membre: 


- să îşi intensifice eforturile de prevenire a atitudinilor discriminatorii în rândul 
autorităţilor de aplicare a legii şi să stimuleze credibilitatea acțiunilor de asigurare a 
respectării legii ce vizează combaterea infracțiunilor motivate de ură; 

- să cartografieze răspunsurile naționale la extremismul violent şi să identifice lacunele și 
bunele practici în privința combaterii acestuia. 


68 Serviciul de Cercetare al Parlamentului European, The Cost on Non-Europe in the area of Equality and the 


Fight against Racism and Xenophobia. 

© Potrivit raportului FRA „Ce înseamnă să fii persoană de culoare în UE”, aproape jumătate dintre respondenţi 
trăiesc în locuinţe supraaglomerate (45 %), în timp ce în rândul populaţiei generale din UE acest procent este 
de 17 %. O zecime (12 %) dintre respondenţi trăiesc în condiţii de privare severă de locuinţă, în locuinţe 
supraaglomerate cu acoperişul deteriorat, cu pereţi sau ferestre cu mucegai, fără baie/duș și fără toaletă 
înăuntrul locuinţei ori trăiesc în locuinţe foarte întunecoase. 


71 Aceasta poate include o gamă largă de acţiuni, cum ar fi dezvoltarea infrastructurii în serviciile publice, 


ocuparea forței de muncă, educaţie şi formare, măsuri în domeniul sănătăţii şi al locuințelor, precum şi 
capacitarea comunității. 

Comunitățile marginalizate şi segregate pot fi identificate prin elaborarea unor „hărți ale sărăciei” în 
Nomenclatorul unităţilor teritoriale de statistică (NUTS) de nivelul 3 şi mai mic. 

Fondul european de dezvoltare regională (FEDR), Fondul de coeziune şi Fondul social european + (FSE+). 

FRA ar trebui să colecteze date și să disemineze bune practici de promovare a unor activități 
polițienești echitabile. CEPOL ar trebui să ofere programe de formare eficace. 


3.  Rasismul structural - abordarea problemei subiacente 


Adesea, rasismul este adânc ancorat în istoria societăților noastre, fiind strâns legat de 
rădăcinile sale culturale şi de normele sale. Acesta se poate reflecta în modul în care 
funcționează societatea, în modul în care este distribuită puterea şi în modul în care cetăţenii 
interacționează cu statul şi cu serviciile publice. Rasismul poate fi inconştient şi se manifestă 
adesea prin neluarea în considerare a intereselor persoanelor afectate de rasism, chiar dacă nu 
există neapărat o încercare directă de excludere a acestora. Întrucât impactul rasismului 
structural poate fi la fel de profund şi de nociv ca cel al rasismului individual, existenţa sa 
trebuie recunoscută și acesta trebuie să fie abordat prin politici proactive. O perspectivă 
intersecțională aprofundează înţelegerea rasismului structural și permite răspunsuri mai 
eficace. 


3.1. Politici menite să schimbe situaţia 


Combaterea stereotipurilor şi sensibilizarea cu privire la istorie 


Stereotipurile pot fi vechi de secole, rămânând ancorate în atitudinile oamenilor şi având 
tendința de a se autoperpetua. De mult prea multe ori, stereotipurile sunt accentuate de o 
tendință spre diviziuni sociale care plasează minoritățile în alt spațiu decât majoritatea, atât 
din punct de vedere social, cât şi fizic. 


Prejudecăţile şi stereotipurile pot fi abordate, în primul rând, prin recunoașterea rădăcinilor 
istorice ale rasismului. Colonialismul, sclavia şi Holocaustul fac parte din istoria noastră şi 
au consecinţe profunde pentru societatea de azi. Asigurarea comemorării acestora reprezintă 
o parte importantă a încurajării incluziunii și a înțelegerii: UE ar trebui, de exemplu, să 
marcheze în mod explicit zilele comemorative cheie legate de rasism, cum ar fi Ziua 
Internaţională pentru Abolirea Sclaviei'“, astfel cum a propus Parlamentul European”. 
Istoria şi predarea istoriei ocupă un loc important în programele'€ cu caracter educaţional ale 
Consiliului Europei. În iulie 2020, Consiliul Europei a adoptat o recomandare prin care 
solicita includerea istoriei romilor și/sau a nomazilor în programele şcolare şi în materialele 
didactice. Ca parte a acțiunii UE din domeniul culturii şi valorilor, programele „Europa 
creativă” şi „Cetăţenie, egalitate, drepturi şi valori” vor oferi sprijin pentru proiecte care 
urmăresc eliminarea barierelor şi care încurajează incluziunea socială şi participarea 
grupurilor subreprezentate şi dezavantajate, inclusiv aspecte precum locul minorităţilor în 
societatea europeană şi moştenirea istorică a colonialismului. 


Modul în care sunt prezentate în mass-media persoanele cu origine rasială sau etnică 
minoritară - sau faptul că nu sunt prezentate - poate accentua stereotipurile negative, 
subreprezentarea lor în profesiile din domeniul mass-mediei contribuind la consolidarea în 
continuare a acestei tendinţe. Pentru a avea o dezbatere democratică echilibrată, este nevoie 


74 Printre aceste zile-cheie se numără Ziua Internaţională a Comemorării Holocaustului (27 ianuarie), Ziua 


Internaţională împotriva Discriminării Rasiale (21 martie), Ziua Europeană de Comemorare a Holocaustului 
Romilor (2 august) şi Ziua Internaţională pentru Abolirea Sclaviei (2 decembrie). 

Rezoluţia Parlamentului European din 26 martie 2019 referitoare la drepturile fundamentale ale persoanelor 
de origine africană în Europa. 

76 A se vedea https://www.coe.int/en/web/history-teaching. 

de o mass-media independentă şi pluralistă. Promovarea unor relatări echilibrate şi pozitive, 
creşterea gradului de sensibilizare şi de cunoaștere a jurnaliștilor, precum și promovarea 
educației în domeniul mass-mediei sunt modalități cruciale de a contribui la crearea unor 
societăți favorabile incluziunii. Pe baza seminarelor privind romii”, Comisia va elabora o 
serie de seminare privind stereotipurile etnice și rasiale, la care vor participa jurnalişti, 
organizații ale societăţii civile şi reprezentanţi ai persoanelor cu origine rasială sau etnică 
minoritară. În plus, Comisia colaborează cu Federaţia Europeană a Jurnaliștilor în ceea ce 
priveşte o serie de seminare online planificate pentru începutul anului 2021, pentru a încuraja 
sensibilizarea şi pentru a promova relatări echilibrate despre musulmani şi islam. Industria 
culturală şi cea creativă se confruntă cu provocări similare, cum ar fi subreprezentarea în 
rândul regizorilor sau stereotipuri legate de alte producţii culturale. În acelaşi timp, aceste 
industrii pot fi vehicule puternice de promovare a egalității, a diversității și a incluziunii. 


În 2021 și în anii următori şi pe baza învăţămintelor desprinse din iniţiativele anterioare, 
Comisia va promova sensibilizarea prin intermediul unor activităţi de comunicare specifice. 
Aceste activităţi vor include implicarea unor personalități din lumea politică, a sportului, a 
afacerilor sau a culturii și invitarea organizaţiilor cu o largă influență să îşi ofere sprijinul. 


Unul dintre obiectivele dezinformării poate fi acela de a viza în special minoritățile, precum 
şi, la nivel mai general, de a alimenta tensiunile sociale. Pandemia de COVID-19 a oferit 
numeroase exemple în acest sens'5. Activitatea Observatorului european al mass-mediei 
digitale de sprijinire a verificatorilor de fapte şi a cercetătorilor în combaterea dezinformării 
se va concentra în mod specific asupra dezinformării şi conspiraţiilor care vizează 
comunitățile minoritare. Reducerea diseminării discursurilor care promovează discriminarea 
rasială prin dezinformare constituie, de asemenea, o componentă importantă a campaniilor de 
educaţie în domeniul mass-mediei. Proiectele „Educaţie în domeniul mass-mediei pentru 
toți”? sprijină aceste obiective. Această activitate va fi dezvoltată în continuare în cadrul 
viitorului Plan de acțiune pentru democrația europeană și al Planului de acţiune pentru 
sectorul mass-media şi audiovizual. 


Şi acţiunile UE privind sportul acordă prioritate proiectelor care combat stereotipurile și 
promovează incluziunea socială prin sport, inclusiv în cooperare cu organizaţii-cheie precum 
Uniunea Asociaţiilor Europene de Fotbal (UEFA) şi Federaţia Internaţională de Fotbal 
(FIFA)S. Atenţia deosebită acordată în cadrul programului Erasmus+ pentru perioada 
2021-202781 activităţilor sportive pentru toţi“? va facilita participarea tuturor, indiferent de 
origine, inclusiv a celor cu origine rasială sau etnică minoritară. Sectorul cultural, de la 
muzică la cinema şi arta spectacolului, joacă un rol important în promovarea incluziunii şi 
combaterea rasismului. 

A se vedea https://ec.europa.eu/newsroom/just/item-detail.cfm?item_id=30548. 

Comunicarea comună „Combaterea dezinformării în legătură cu COVID-19 — Asigurarea unei informări 
corecte” [JOIN(2020) 8]. 

Acţiunile pregătitoare sprijină elaborarea de noi materiale educaţionale ce vizează combaterea dezinformării 
şi conceperea unor modalități de sensibilizare cu privire la tehnicile utilizate de regulă de către actorii 
răuvoitori pentru a crea, a distribui şi a amplifica dezinformarea prin intermediul internetului. 

Printre iniţiativele comune se numără campaniile UEFA Respect, 4EqualGame şi #WePlayStrong, precum şi 
campaniile FIFA #stopracism şi /stopviolence. 

81 COM(2018) 367 final. 

s Şi anume sportul organizat care este practicat la nivel local de sportivi amatori şi „sportul de masă”. 

Date corecte pentru opțiuni de politică adoptate în cunoștință de cauză 


Datele fiabile și comparabile sunt esenţiale pentru ca factorii de decizie şi publicul să poată 
evalua amploarea şi natura discriminării suferite şi pentru conceperea, adaptarea, 
monitorizarea şi evaluarea politicilor. Acest lucru necesită defalcarea datelor pe origine 
etnică sau rasială. În comparaţie cu datele privind alte motive de discriminare, cum ar fi 
sexul, handicapul şi vârsta, aceste date sunt însă relativ puţine. Printre obstacole se numără 
problemele în stabilirea unei metodologii comune, unele state membre colectând astfel de 
date, în timp ce altele evită în mod conştient această abordare. Prin urmare, numeroase 
sondaje se axează pe percepția discriminării sau utilizează date de substituție, precum 
cetățenia sau țara de origine. Colectarea de date fiabile şi comparabile la nivel european și 
național este o condiţie prealabilă esențială pentru întreprinderea unor acţiuni eficace. 


FRA joacă un rol important, de exemplu, prin colaborarea cu Comisia pentru a sprijini 
eforturile statelor membre de îmbunătățire a colectării şi înregistrării datelor privind 
infracțiunile motivate de ură. În următorii doi ani se vor efectua noi sondaje FRA privind 
situația imigranţilor şi a urmaşilor imigranților, precum şi privind discriminarea şi 
infracțiunile motivate de ură îndreptate împotriva evreilor. Sondajele Eurobarometru 
privind discriminarea vor fi efectuate în continuare periodic, astfel încât să se poată 
monitoriza modificările atitudinilor şi ale percepțiilor de-a lungul timpului. 


Organismele de promovare a egalităţii pot coopera în mod util pentru a-şi examina 
propriile sisteme de colectare a datelor privind egalitatea, pentru a aborda barierele din cauza 
cărora aceste sisteme nu sunt eficace şi/sau comparative și interoperabile şi pentru a analiza 
cele mai bune modalităţi de îmbunătăţire și de coordonare a colectării datelor. Comisia va 
sprijini eforturile de dezvoltare a unei astfel de coordonări. 


Sunt necesare însă măsuri mai ferme către o nouă abordare în ceea ce priveşte colectarea 
datelor privind egalitatea. O condiţie prealabilă pentru realizarea de progrese către un set 
comun de date este respectarea deplină a normelor constituționale, a legislaţiei UE privind 
protecția datelor și a Cartei drepturilor fundamentale a UE. Este necesar să se instituie 
garanţii care să asigure faptul că nu se poate stabili nicio legătură între datele sensibile 
privind egalitatea şi o anumită persoană. Acest lucru implică respectarea deplină a normelor 
în materie de protecție a datelor, în special pentru a atenua orice eventuale riscuri de utilizare 
incorectă sau abuzivă. Comisia va organiza o masă rotundă pe tema datelor privind egalitatea, 
care va reuni principalele părți interesate” pentru a examina obstacolele din calea colectării 
de date referitoare la originea rasială sau etnică și pentru a identifica căile de urmat către o 
abordare mai armonizată, inclusiv în cazul datelor intersectoriale referitoare la, de exemplu, 
religie sau convingeri şi gen. Respectând pe deplin contextele lor naţionale, statele membre 
ar trebui să treacă la colectarea de date defalcate pe origine rasială sau etnică, pentru a 
reflecta atât experienţele subiective de discriminare şi victimizare, cât şi aspectele structurale 


8 Conferinţa mondială a ONU împotriva rasismului, discriminării rasiale, xenofobiei şi a intoleranţei asociate 


acestora din 2002 și Programul de acțiune de la Durban au recunoscut deja necesitatea colectării de date 
defalcate în statisticile privind populația, cu consimțământul explicit al respondenţilor, pe baza propriei 
identificări şi cu respectarea standardelor privind drepturile omului care protejează viața privată; 
https://www.un.org/en/durbanreview2009/pdt/DDPA_full_text.pdf. 

Acestea se înscriu în continuarea Sondajului Eurobarometru 493 din 2019 privind discriminarea în UE şi a 
sondajelor precedente. 

Inclusiv organismele de promovare a egalităţii, societatea civilă, mediul academic, instituţiile UE, 
autoritățile UE, cum ar fi Autoritatea Europeană pentru Protecţia Datelor, FRA şi alte agenţii ale UE, 
întreprinderile, institutele de statistică, lucrătorii din domeniul sănătăţii, organizaţiile internaţionale, 
reprezentanții statelor membre etc. 

ale rasismului şi ale discriminării. Aceste date ar trebui să fie cuprinzătoare, fiabile, regulate 
şi actuale, ar trebui să fie integrate în sondajele UE şi în cele naţionale şi ar trebui să fie 
reprezentative şi comparabiles€. 


În 2021, Eurostat va include în ancheta asupra forţei de muncă a UE (EU-LFS), un modul 
special privind situația migranţilor pe piața forţei de muncă, ce va cuprinde aspecte legate de 
discriminarea la locul de muncă. 


Comisia: 


- va întreprinde o serie de acțiuni pentru a aborda stereotipurile rasiale şi etnice 
împreună cu mass-media, cu societatea civilă și cu reprezentanţii persoanelor cu 
origine rasială sau etnică minoritară; 

- va lansa acțiuni pentru a promova o abordare coerentă în materie de colectare a datelor 
privind egalitatea, în special referitor la datele defalcate pe origine rasială sau etnică. 


Comisia încurajează statele membre: 


- să abordeze în mod activ stereotipurile rasiale şi etnice prin intermediul mass-mediei, 
al educaţiei, al culturii şi al sportului; 
- să amelioreze colectarea de date defalcate pe origine rasială sau etnică. 


3.2. Un cadru pentru realizarea obiectivelor: valorificarea la maximum a 
instrumentelor UE 


Acţiuni la nivel local, regional, naţional și internaţional 
- Planuri naţionale de acțiune 


Este necesar ca rasismul să fie combătut la toate nivelurile şi acesta ar trebui să fie abordat în 
mod holistic. Planurile naţionale de acțiune s-au dovedit a fi un instrument util cu ajutorul 
căruia statele membre pot oferi un răspuns eficace la rasism şi la discriminarea rasială, 
adaptând, în același timp, acțiunile concrete la propria lor situație. Cu toate acestea, conform 
raportului prezentat recent de FRA, numai aproximativ jumătate dintre statele membre au 
deja astfel de planuri“. Comisia încurajează toate statele membre să elaboreze şi să adopte 
planuri naţionale de acţiune împotriva rasismului şi a discriminării rasiale. Pe lângă 
orientarea eforturilor de combatere a rasismului în contextul naţional, planurile de acţiune ar 
putea fi utilizate ca instrumente pentru schimbul de bune practici între statele membre. 


Comisia propune să colaboreze cu statele membre pentru a identifica principii directoare 
comune pentru planurile de acțiune naţionale, cu implicarea strânsă a societății civile şi a 
organismelor de promovare a egalității. Până la sfârșitul anului 2021, Comisia va prezenta 
principalele principii şi elemente necesare pentru elaborarea unor planuri naționale de acțiune 


5 A se vedea orientările elaborate în cadrul subgrupului pentru datele privind egalitatea din cadrul Grupului la 
nivel înalt pentru nediscriminare şi diversitate. A se vedea, de asemenea, documentul elaborat de Comisia 
pentru statistică a ONU, intitulat „Principles and recommendations for population and housing censuses”. 

87 Conform raportului FRA din 2020 (iunie 2020, FRA), 15 state membre au pus în aplicare, în 2019, planuri 
de acțiune guvernamentale împotriva rasismului, a discriminării rasiale/etnice şi a intoleranței asociate 
acestora (Belgia, Croaţia, Cehia, Finlanda, Franţa, Germania, Irlanda, Italia, Lituania, Ţările de Jos, 
Portugalia, Slovacia, Suedia, Spania şi Regatul Unit). 

eficace’. State membre ar putea să se bazeze pe aceste principii şi elemente, astfel încât, 
până la sfârşitul anului 2022, toate statele membre să elaboreze şi să adopte planuri naționale 
de acțiune. 


Principiile directoare comune ar putea include următoarele elemente: 


v urmarea domeniilor de politică“ stabilite în prezentul plan de acţiune la nivelul UE, cum 
ar fi legislația împotriva rasismului, combaterea discriminării de către autoritățile de 
aplicare a legii sau nediscriminarea în ceea ce priveşte educaţia şi formarea, ocuparea 
forței de muncă, sănătatea şi locuinţele; bazarea pe o evaluare cuprinzătoare a acțiunilor 
necesare la nivel național în toate domeniile prevăzute în prezentul plan de acțiune; 

v adaptarea la contextul social, istoric şi cultural şi la caracteristicile naţionale” pentru a 
răspunde celor mai stringente nevoi; 

v implicarea autorităţilor regionale şi a celor locale, precum și a societăţii civile şi a 

organismelor de promovare a egalității în conceperea, punerea în aplicare și evaluarea 

planurilor naţionale de acțiune; 

includerea colectării de date şi identificarea de indicatori pentru a măsura progresele; 

utilizarea ghidului practic”! elaborat de Oficiul Înaltului Comisar al Naţiunilor Unite 

pentru Drepturile Omului, precum și a elementelor și a principiilor esenţiale identificate 
cu privire la modul de elaborare a unor astfel de planuri. 


V 
vV 


Comisia invită statele membre să prezinte în mod regulat rapoarte cu privire la punerea în 
aplicare a planurilor naţionale de acţiune. Acest lucru va contribui la schimbul de bune 
practici, la învăţarea reciprocă şi la o evaluare a progreselor la nivel național şi la nivelul UE. 
Comisia propune să prezinte în mod regulat rapoarte cu privire la punerea în aplicare a 
planurilor naţionale de acțiune împotriva rasismului, primul raport urmând să fie prezentat la 
sfârşitul anului 2023. 


- Mobilizarea nivelului local și a celui regional pentru un impact semnificativ pe 
teren 


Autorităţile locale au o vastă experienţă în ceea ce privește elaborarea unor strategii eficace 
de combatere a rasismului şi crearea de rețele”. Comisia va continua să sprijine astfel de 
scheme şi de rețele”. De exemplu, aceste subiecte ar putea fi discutate în cadrul 
programului URBACT (care beneficiază de fonduri ale politicii de coeziune şi care asigură 


5 Această activitate va fi continuată cu ajutorul unui nou subgrup comun, alcătuit din experţi ai Grupului la 


nivel înalt pentru combaterea rasismului, a xenofobiei şi a altor forme de intoleranţă și ai Grupului la nivel 

înalt pentru nediscriminare. 

Legislaţie privind nediscriminarea şi rolul organismelor de promovare a egalităţii; discursuri de incitare la 

ură şi infracţiuni motivate de ură; crearea ilegală de profiluri de către autorităţile de aplicare a legii; riscuri 

generate de noile tehnologii; stereotipuri şi sensibilizare istorică; accesul egal la educaţie, locuri de muncă, 

asistență medicală şi locuinţe; integrarea preocupărilor privind egalitatea la nivel naţional; implicarea 

nivelului local şi a celui regional; finanțarea combaterii rasismului; colectarea de date, dialogul cu societatea 

civilă. 

Cum ar fi structura populaţiei, circumstanţele istorice şi juridice specifice şi prevalența discriminării în viaţa 

de zi cu zi. 

https://www.refworld.org/docid/5566debe4.html. Ghidul practic invită ţările să stabilească obiective şi 

acțiuni, să desemneze organismele de stat responsabile, să stabilească date-ţintă, să includă indicatori de 

performanţă şi să prevadă mecanisme de monitorizare şi evaluare. 

92 Printre principalele reţele se numără „Oraşele UE împotriva radicalizării”, „Nordic Safe Cities”, rețeaua 
„Oraşe puternice” şi Forumul european pentru securitate urbană. 

93 Cum ar fi Parteneriatul privind incluziunea migranţilor şi a refugiaților din cadrul Agendei urbane a UE, a se 
vedea https://www.inclusionpartnership.com. 

conectarea factorilor de decizie de la nivel urban). Această activitate se poate baza şi pe 
cooperarea cu rețeaua marilor oraşe europene (EUROCITIES) şi cu Coaliția europeană a 
oraşelor împotriva rasismului, sub egida UNESCO”. Alte iniţiative locale, cum ar fi 
programul de cooperare urbană internaţională (IUC)”% sau Convenţia primarilor pentru climă 
şi energie”, ar putea servi fie ca platforme, fie ca modele pentru dezvoltarea în continuare a 
acțiunii întreprinse la nivel de oraşe în materie de promovare a egalității rasiale, pe lângă 
sprijinul acordat incluziunii sociale prin intermediul unor măsuri cum ar fi combaterea 
sărăciei energetice sau accesul la o locuinţă decentă. 


Proiectele reţelelor de oraşe” ar trebui să acorde prioritate sensibilizării şi consolidării 
cunoştinţelor cu privire la rolul persoanelor cu origine rasială sau etnică minoritară în 
societatea şi cultura europeană. Pentru a recunoaşte şi a face vizibile eforturile depuse de 
oraşe pentru a pune în aplicare politici de incluziune solide la nivel local, Comisia va lansa 
desemnarea anuală a uneia sau a mai multor capitale europene ale incluziunii şi 
diversităţii. 

Zonele rurale se confruntă cu provocări specifice, cum ar fi depărtarea, proporțiile relativ 
ridicate ale nou-veniţilor în cadrul populației (aceste zone sunt adesea primele puncte de 
sosire ale migranţilor), o potențială lipsă de servicii şi de infrastructuri de bază şi rate mai 
ridicate ale sărăciei şi ale şomajului. Fondurile UE completează acţiunile întreprinse la nivel 
naţional pentru a răspunde provocărilor cu care se confruntă comunităţile rurale vulnerabile”, 
pe care viitoarea viziune pe termen lung pentru zonele rurale va încerca, de asemenea, să le 
remedieze. 


- Colaborarea cu sectorul privat 


Organizațiile de afaceri şi întreprinderile joacă un rol esenţial în ceea ce privește asigurarea 
nediscriminării, a diversității şi a incluziunii. Prin semnarea cartelor diversităţii”, 
organizațiile se angajează în mod voluntar să creeze şi să mențină un mediu de lucru 
favorabil incluziunii pentru toţi angajații lor, indiferent de sex, origine rasială sau etnică, 
religie, vârstă, handicap sau orientare sexuală. În mai 2021, cu ocazia lunii europene a 
cartelor diversităţii, Comisia va organiza un eveniment la nivel înalt care va reuni factori de 
decizie, directori executivi ai organizaţiilor care au semnat carte ale diversității şi alte părți 
interesate, pentru a examina şi a promova luarea în considerare a originii rasiale şi etnice în 
strategiile privind diversitatea. În urma evenimentului, va fi pus la dispoziţie un set de 
instrumente online care va ajuta întreprinderile să își evalueze diversitatea internă şi 
strategiile privind diversitatea, pe baza unor sondaje individualizate în rândul personalului, a 
unui chestionar care va putea fi descărcat şi a unor recomandări pentru îmbunătăţirea 
diversității organizației, formulate în funcție de rezultatele evaluării. 

A se vedea https://Awww.eccar.info/. 

A se vedea https://iuc.eu/na/home/. 

% Iniţiativa a fost lansată de Comisie în 2008, Convenţia primarilor fiind astăzi cea mai amplă mişcare 
mondială a oraşelor în domeniile energiei şi climei, desfăşurându-şi activitatea în 59 de țări şi reunind 10 117 
autorităţi locale. 

În cadrul cărora există un parteneriat între oraşe care aprofundează şi consolidează cooperarea şi dezbaterea 
cu privire la anumite aspecte https://eacea.ec.europa.eu/europe-for-citizens/funding_€en. 

De exemplu, LEADER, instrumentul comunitar ascendent din cadrul politicii agricole comune (PAC), 
finanțat din Fondul european agricol pentru dezvoltare rurală, sprijină dezvoltarea comunităţilor rurale 
favorabile incluziunii. 

9 În prezent, există carte ale diversităţii în 24 de state membre; cartele diversității au peste 12 000 de semnatari 
(întreprinderi, instituții publice, organizații neguvernamentale, universități, sindicate) şi de acestea 
beneficiază, în total, peste 16 milioane de angajaţi, https://ec.europa.eu/info/policies/justice-and- 
fundamental-rights/combatting-discrimination/tackling-discrimination/diversity-management_en. 

O abordare integratoare 


Atunci când elaborează politici, de la incluziunea socială la IA, de la Pactul verde la 
incluziunea digitală şi de la combaterea discursului de incitare la ură la politicile în materie 
de migraţie, integrarea dimensiunii egalității implică, de asemenea, asigurarea faptului că 
politicile UE şi cele naţionale servesc interesele tuturor, indiferent de originea lor rasială 
sau etnică. Comisia va urmări să se asigure că lupta împotriva discriminării pe motive 
specifice şi interacțiunile acestora cu alte motive de discriminare, cum ar fi sexul, handicapul, 
vârsta, religia sau orientarea sexuală, sunt integrate în toate politicile, actele legislative şi 
programele de finanțare ale UE. Una dintre sarcinile noului Grup operativ intern pentru 
egalitate este de a asigura acoperirea completă a tuturor domeniilor de politică. Se vor elabora 
orientări şi activităţi de formare privind aplicarea unei abordări integratoare, pentru a ajuta 
toate părțile implicate să integreze perspectiva egalității în fiecare etapă a intervențiilor UE şi 
va fi promovată consultarea mai activă, pe parcursul întregului ciclu de elaborare a politicilor 
Comisiei, a organizaţiilor care reprezintă persoanele cu origine rasială sau etnică minoritară. 
Celelalte instituţii ale UE şi autorităţile naţionale sunt încurajate să coopereze în ceea ce 
priveşte dezvoltarea unor instrumente și a unor practici de integrare eficace. Statele membre 
vor putea solicita asistență tehnică pentru a integra egalitatea în procesele de elaborare a 
politicilor şi de reformă, prin intermediul Instrumentului de sprijin tehnic. 


Mobilizarea fondurilor UE 


Bugetul UE sprijină şi va continua să sprijine realizarea obiectivelor în materie de egalitate, 
atât prin acțiuni specifice, cât şi printr-o abordare integratoare a egalităţii. Programele bine 
concepute, o punere în aplicare eficientă şi modalitățile de finanțare combinate în mod 
inteligent, sprijinite de un cadru juridic solid pot contribui la valorificarea la maximum a 
resurselor disponibile, asigurând faptul că fondurile ajung acolo unde este cea mai mare 
nevoie de ele. Propunerea Comisiei privind următorul cadru financiar multianual (CFM) 
prevede o serie de posibilități importante de a sprijini nediscriminarea şi persoanele cu 
origine rasială sau etnică minoritară, prin intermediul finanțării din partea UE. Cu toate că 
noul program „Cetăţeni, egalitate, drepturi şi valori” prevede obiective specifice de 
combatere a discriminării, a rasismului şi a xenofobiei, şi alte fonduri vor contribui la 
sprijinirea investițiilor care promovează egalitatea şi incluziunea, de exemplu prin 
intermediul programului „Orizont Europa”. 


În cadrul instrumentului „Next Generation EU”, noul Mecanism de redresare şi reziliență va 
sprijini investiţiile şi reformele esenţiale pentru o redresare durabilă şi va promova reziliența 
economică și socială, precum şi coeziunea socială!%. Acest sprijin va oferi statelor membre 
posibilități de a promova incluziunea grupurilor vulnerabile, printre care se numără romii și 
alte persoane cu origine rasială sau etnică minoritară. 


Organizațiile societăţii civile sunt actori esenţiali în lupta împotriva rasismului şi a 
discriminării. Comisia urmăreşte nu numai să asigure cooperarea activă cu societatea civilă, 
ci şi să contribuie la asigurarea sprijinului financiar pentru organizaţiile neguvernamentale şi 
organizaţiile de la nivelul comunităţilor. În acest scop, Comisia va urmări să creeze o cultură 
puternică a parteneriatului cu actorii societăţii civile, pentru a promova incluziunea 
socială, drepturile fundamentale și egalitatea, de la elaborarea politicilor până la etapa de 
punere în aplicare. Comisia încurajează statele membre să acţioneze în acelaşi mod. 


100 Pentru a beneficia de sprijin, statele membre vor trebui să elaboreze planuri de redresare şi rezilienţă care să 
abordeze, printre altele, efectele economice şi sociale ale crizei. 

Întrucât cea mai mare parte a bugetului UE este executată de statele membre!!, acestea au un 
rol-cheie în ceea ce privește elaborarea unor politici specifice și utilizarea la maximum a 
programelor de finanțare pentru a sprijini persoanele afectate de rasism şi discriminare. 
Statele membre sunt invitate să răspundă acestor nevoi prin utilizarea fondurilor disponibile 
în temeiul cadrului financiar multianual şi al instrumentului „Next Generation EU”. Comisia 
va urmări să se asigure că provocările specifice fiecărei ţări în ceea ce priveşte incluziunea şi 
discriminarea sunt abordate în mod corespunzător în viitoarele acorduri de parteneriat şi 
planuri din cadrul politicii agricole comune, precum şi că măsurile de promovare a egalității 
şi a incluziunii sunt puse în aplicare prin intermediul programelor operaţionale. Aceste 
obiective sunt susținute şi de condiţiile favorizante aplicabile fondurilor specifice ale UE în 
perioada 2021-2027, propuse de Comisie, care vizează să asigure respectarea drepturilor 
fundamentale!%?, inclusiv nediscriminarea, precum şi egalitatea, incluziunea şi participarea 


romilor!%5. 


Combaterea rasismului și a discriminării în cadrul politicilor externe 


Rasismul este o problemă mondială și este important ca acțiunile interne și cele externe ale 
UE în materie de prevenire şi combatere a rasismului să fie coerente şi să se susţină reciproc. 
Lupta împotriva rasismului şi a discriminării pe orice motiv reprezintă un obiectiv 
fundamental al agendei UE privind drepturile omului în relațiile externe; prin urmare, acest 
obiectiv se reflectă în acordurile internaţionale și în documentele de politică externă relevante 
ale UE, inclusiv în Planul de acțiune privind drepturile omului şi democraţia pentru perioada 
2015-20191%, şi urmează să fie inclus în succesorul acestuia pentru perioada 2020-2024, care 
va fi adoptat în ultimul trimestru al anului 2020. Orientările UE în domeniul drepturilor 
omului privind nediscriminarea în acțiunea externă, adoptate de Consiliu în 2019, oferă 
instituțiilor UE şi statelor membre îndrumări teoretice şi practice în lupta împotriva 
rasismului şi a discriminării rasiale!%5. De asemenea, UE încurajează ţările implicate în 
procesul de aderare să respecte acquis-ul UE privind combaterea discriminării, a rasismului şi 
a xenofobiei. Politica comercială a UE joacă, de asemenea, un rol în combaterea discriminării 


şi a rasismului 10, 


Convenţia internațională privind eliminarea tuturor formelor de discriminare rasială are un rol 
esenţial pentru lupta UE împotriva rasismului în cadrul cooperării şi al dialogurilor politice 
cu țările partenere şi cu organizațiile regionale şi internaţionale. Este probabil ca criza 
provocată de pandemia de COVID-19 să sporească și mai mult inegalităţile, în special în ceea 
ce privește sănătatea, întrucât persoanele cu origine rasială sau etnică minoritară şi refugiații 


limitate de a elabora acţiuni pe teren. 

1% Prin introducerea unei condiţii favorizante orizontale privind aplicarea și implementarea efectivă a Cartei 

drepturilor fundamentale a UE. 

Statele membre care programează obiectivul specific al FSE+ privind promovarea integrării socioeconomice 

a comunităţilor marginalizate, cum ar fi romii, trebuie să îndeplinească toate cerințele prevăzute în anexa IV 

la propunerea Comisiei de Regulament privind dispoziţiile comune pentru perioada 2021-2027, în ceea ce 

priveşte condiţiile favorizante tematice aplicabile cadrelor strategice naţionale pentru romi. În afară de 
obiectivul specific al FSE+, mai multe alte instrumente de finanţare ale UE pot fi utilizate pentru integrarea 
comunităților marginalizate. 

A se vedea 

https://eeas.europa.eu/sites/eeas/files/eu_action_ plan _on_human_rights_and_democracy_en_0.pdf. 

105 Consiliul Uniunii Europene, 18 martie 2019, doc. 6337/19 şi doc. 6338/19. 

10% De exemplu, sistemul generalizat de preferinţe tarifare al UE promovează ratificarea şi punerea în aplicare a 
Convenţiei OIM privind discriminarea (C111) şi a Convenţiei internaţionale privind eliminarea tuturor 
formelor de discriminare rasială, iar acordurile de liber schimb ale UE promovează, de asemenea, ratificarea 
şi punerea în aplicare a Convenţiei OIM privind discriminarea (C111). 

sunt mai vulnerabili la efectele pandemiei'. Nivelurile ridicate de inegalitate reprezintă, de 
asemenea, un obstacol în calea dezvoltării durabile şi a realizării Agendei 2030 şi a 
obiectivelor de dezvoltare durabilă. 


În ceea ce priveşte sprijinul financiar, valorile antirasismului, nediscriminării şi egalităţii, în 
toate sensurile sale, sunt ferm integrate în Instrumentul european pentru democraţie şi 
drepturile omului și reprezintă o prioritate transversală!% a succesorului său, Instrumentul de 
vecinătate, cooperare pentru dezvoltare şi cooperare internațională. 


Inegalităţile în creştere reprezintă un fenomen mondial, prin urmare este cu atât mai 
important să se construiască parteneriate internaționale care să abordeze aceste provocări prin 
eforturi comune şi în mod coerent. Pe baza acestui cadru solid de acţiune externă, Comisia şi 
Înaltul Reprezentant vor urmări să consolideze şi mai mult parteneriatele cu principalii 
parteneri internaționali, regionali şi bilaterali, în vederea unei noi abordări revitalizate a 
agendei de combatere a rasismului. 


Comisia: 


- va prezenta, până la sfârşitul anului 2021, principalele principii şi elemente necesare 
pentru elaborarea unor planuri naționale de acțiune eficace împotriva rasismului, ca 
rezultat al colaborării cu autoritățile statelor membre; 

- va elabora, până la sfârșitul anului 2023, un prim raport privind punerea în aplicare a 
planurilor naţionale de acțiune; 

- va lansa desemnarea anuală a uneia sau a mai multor capitale europene ale 
incluziunii şi diversității; 

- va organiza, în primăvara anului 2021, un eveniment la nivel înalt pe tema includerii 
aspectelor legate de originea rasială și etnică în strategiile privind diversitatea ale 
întreprinderilor private; 

- împreună cu Înaltul Reprezentant, va urmări să consolideze şi mai mult parteneriatele 
cu principalii parteneri internaţionali, regionali şi bilaterali, în vederea unei noi 
abordări revitalizate a agendei de combatere a rasismului. 


Comisia încurajează statele membre: 


- să adopte, până la sfârşitul anului 2022, planuri naționale de acţiune împotriva 
rasismului; 

- să se asigure că reprezentanţii societății civile și organismele de promovare a 
egalității sunt implicate în elaborarea, punerea în aplicare şi evaluarea planurilor 
naționale de acțiune împotriva rasismului. 


3.3 O acţiune pozitivă ale UE: a asculta şi a acţiona 


Acţiunea pozitivă poate juca un rol important pentru a remedia lipsa unei egalități efective în 
cadrul societăților: egalitatea formală nu este suficientă pentru a răspunde nevoilor specifice 
ale anumitor grupuri. Este posibil să se ia măsuri pentru a compensa dezavantajele la care 
sunt expuse persoanele cu origine rasială sau etnică minoritară. Legislaţia UE nu împiedică 


107 A se vedea documentul „Addressing inequality in times of Covid-19”, 28 aprilie 2020”, elaborat de 
Organizaţia Naţiunilor Unite pentru Alimentaţie şi Agricultură. 

108 A se vedea, de asemenea, documentul „O abordare bazată pe drepturi, care să cuprindă toate drepturile 
omului, pentru cooperarea pentru dezvoltare a UE” [SWD(2014) 152 final]. 

statele membre să adopte măsuri specifice pentru a preveni sau pentru a compensa 
dezavantajele legate de discriminarea pe motive de rasă sau origine etnică, atunci când există 
dispoziții în materie de protecție. 


De asemenea, statele membre sunt încurajate să identifice modalităţi de a promova obligaţiile 
de integrare a aspectelor legate de egalitate în activitatea de zi cu zi a autorităţilor publice. 
Obligaţiile legale impuse sectorului public de a promova egalitatea într-un mod proactiv şi 
sistematic, denumite şi obligaţii legale în materie de egalitate!%, plasează egalitatea în 
centrul politicii publice. Acestea sunt aplicabile autorităţilor publice în calitate de factori de 
decizie, de furnizori de servicii, de angajatori și de achizitori de bunuri și servicii. S-a 
constatat!!0 că aceste obligaţii permit adoptarea unor abordări eficiente şi proactive în ceea ce 
priveşte eliminarea discriminării şi promovarea egalităţii. Comisia va continua să faciliteze 
schimbul de bune practici între statele membre în ceea ce priveşte adoptarea şi punerea în 
aplicare a obligaţiilor legale. 


Democraţii favorabile incluziunii 


Perioada premergătoare alegerilor din 2019 pentru Parlamentul European a fost caracterizată 
de un nivel sporit de sensibilizare cu privire la obstacolele în calea participării democratice şi 
a reprezentării grupurilor expuse riscului de marginalizare, cum ar fi persoanele cu origine 
rasială sau etnică minoritară!!!. Problemele juridice şi administrative, barierele în materie de 
accesibilitate şi dificultățile instituţionale împiedicau realizarea unei democraţii favorabile 
incluziunii. Raportul privind alegerile din 2019 pentru Parlamentul European!!? a 
concluzionat că erau necesare eforturi suplimentare. Comisia şi-a exprimat intenția de a 
colabora cu partidele politice europene, cu Reţeaua europeană de cooperare privind alegerile 
şi cu societatea civilă în scopul de a îmbunătăţi participarea!!5, iar această colaborare va face 
parte din măsurile întreprinse în cadrul Planului de acțiune pentru democraţia europeană şi al 
viitorului raport al Comisiei privind cetățenia UE. Şi acesta este un domeniu în care 
colectarea de date privind participarea democratică a minorităţilor ar fi esențială pentru a 
identifica amploarea problemei, cu respectarea deplină a drepturilor fundamentale şi a 
cerințelor în materie de protecţie a datelor!!*. 


Noi structuri pentru a asculta şi a învăţa: un cadru permanent pentru dialog 


În Orientările sale politice, președinta von der Leyen a subliniat că „„/eJste posibil să avem 
convingeri diferite şi să aparținem unor grupuri minoritare diferite, dar trebuie să ne 
asigurăm că ne ascultăm unii pe alții, că învăţăm unii de la alții şi că acceptăm cu braţele 
deschise această diversitate”. Factorii de decizie din instituţiile UE şi din statele membre 


1% Obligaţiile legale includ obligaţii de prevenire, care impun organizaţiilor să instituie sisteme şi procese 
pentru a preveni discriminarea, obligaţii instituționale, care impun organizaţiilor să instituie sisteme şi 
procese de promovare a egalității pentru angajaţi şi pentru utilizatorii de servicii, precum şi obligații de 
integrare, care impun autorităților publice să ţină seama în mod corespunzător de necesitatea de a promova 
egalitatea în procesele de legiferare, de întocmire a bugetului, de reglementare şi de elaborare a politicilor. 

A se vedea Crowley N., „Making Europe More Equal: A legal duty?”. 

A se vedea https://ec.europa.eu/info/sites/info/files/eu-citzen_-_type_a_report_-_infographics_- a4 full.pdf 
112 Raport privind alegerile pentru Parlamentul European din 2019 [COM(2020) 252 final]. 

113 Comisia va organiza un atelier pe tema alegerilor, în cadrul căruia se va face schimb de bune practici privind 
democrația favorabilă incluziunii şi vor fi promovate bunele practici în acest domeniu, cu obiectivul 
asigurării unor liste de candidaţi care să reflecte diversitatea societăţilor noastre. Atelierul este planificat 
pentru 2022, astfel încât să contribuie la procesul de reflecţie în perspectiva următoarelor alegeri 
parlamentare europene din 2024. 

Reţeaua europeană de cooperare privind alegerile se va reuni în septembrie 2020 pentru a lansa o discuţie 
referitoare la optimizarea colectării datelor. Rezultatul acestei discuţii va fi inclus în Raportul din 2020 
privind cetățenia UE, planificat pentru cel de al patrulea trimestru al anului 2020. 

trebuie să intre în dialog cu persoanele care se confruntă cu rasismul în viaţa de zi cu zi şi să 
învețe din experiența acestora. Comisia va acorda prioritate ascultării persoanelor afectate şi 
va pune în aplicare şi va monitoriza prezentul plan de acțiune, implicând persoanele care se 
confruntă cu rasismul și discriminarea. În acest scop, Comisia prevede consultări şi 
dialoguri regulate cu statele membre, cu organismele de promovare a egalităţii şi cu 
reprezentanţii de la nivel local, precum şi cu organizaţiile societăţii civile care reprezintă 
preocupările persoanelor afectate. Dialogurile nu vor aborda numai măsurile specifice 
anunţate în prezentul plan de acţiune, ci vor avea un rol central în ceea ce priveşte eforturile 
depuse pentru ca perspectiva persoanelor cu origine rasială sau etnică minoritară să fie 
integrată în toate politicile UE. 


Acest lucru presupune dialogul şi o colaborare mai strânsă la fața locului cu actorii societăţii 
civile. Comisia se va întâlni cu regularitate, de cel puţin două ori pe an, cu organizaţiile 
societății civile implicate în lupta împotriva rasismului la nivel european, naţional și local, 
pentru a face bilanțul progreselor înregistrate în acest domeniu. La dialog ar trebui să 
participe, de asemenea, reprezentanţi ai reţelelor diasporei, ai partenerilor sociali!!*, ai 
partidelor politice, ai întreprinderilor, ai furnizorilor de educaţie şi formare, ai lucrătorilor 
sociali, ai personalului medical, ai mediului academic, ai organizaţiilor culturale şi sportive şi 
ai organizaţiilor pentru tineret. În special, vocea actorilor de la faţa locului care au expertiză 
şi experiență directă ar trebui să se facă auzită în definirea căii de urmat. 


În ceea ce priveşte experţii, grupurile la nivel înalt existente!1€ ar trebui să acorde o atenţie 


specială punerii în aplicare a planului de acțiune. Aceste grupuri vor oferi un cadru pentru 
dezbateri, pentru schimburi de opinii, precum şi pentru o coordonare şi o cooperare 
consolidate între autorităţile naţionale, societatea civilă şi organismele de promovare a 
egalității. 

De asemenea, Comisia va numi un coordonator antirasism. Coordonatorul va colabora 
strâns cu persoanele cu origine rasială sau etnică minoritară şi va transmite Comisiei 
preocupările acestora. Coordonatorul va interacționa cu statele membre, cu Parlamentul 
European, cu societatea civilă şi cu mediul academic pentru a consolida măsurile de politică 
în domeniul combaterii rasismului. În plus, acesta îşi va uni forţele cu serviciile Comisiei 
pentru a pune în aplicare politica Comisiei privind prevenirea și combaterea rasismului. 


Conferinţa privind viitorul Europei le va oferi cetățenilor din toate categoriile sociale și de pe 
întreg teritoriul Uniunii noastre posibilitatea de a discuta chestiunile care sunt importante 
pentru ei, inclusiv drepturile fundamentale și valorile UE care sunt esenţiale pentru Uniunea 
noastră şi pentru viitorul acesteia. 


Combaterea rasismului în UE necesită o atenţie politică maximă. Comisia va organiza o 
reuniune la nivel înalt împotriva rasismului, la care vor participa instituţiile UE, statele 
membre, societatea civilă, organismele de promovare a egalității și organizaţiile locale. 
Reuniunea la nivel înalt va fi organizată în apropierea Zilei Internaţionale pentru 


115 Comisia şi partenerii economici și sociali şi-au reînnoit angajamentul faţă de integrarea refugiaților şi a 
migranților (Declaraţia comună din 7 septembrie 2020 privind reînnoirea Parteneriatului european pentru 
integrare) şi au evidenţiat provocările specifice cu care se confruntă migranții şi refugiații în contextul crizei 
provocate de COVID-19, în special faptul că riscul intensificării rasismului şi a xenofobiei poate reprezenta 
un obstacol suplimentar în calea participării acestora pe piața muncii şi în societate în general. A se vedea: 
https://ec.europa.eu/home-affairs/what-we-do/policies/legal-migration/european-dialogue-skills-and- 
migration/european-partnership-integration_en. 

116 În special Grupul la nivel înalt pentru combaterea rasismului, a xenofobiei și a altor forme de intoleranță și 
Grupul la nivel înalt pentru nediscriminare, egalitate şi diversitate. 

Eliminarea Discriminării Rasiale din 21 martie 2021, zi care va fi marcată în fiecare an de 
către Comisie. 


Comisia: 


- îşi va consolida dialogul cu statele membre, cu organismele de promovare a 
egalității, cu organizaţiile societăţii civile şi cu reprezentanții de la nivel local pentru 
punerea în aplicare a prezentului plan de acțiune; 

- va numi un coordonator antirasism; 

- va organiza, în primăvara anului 2021, o reuniune la nivel înalt împotriva rasismului. 


Comisia încurajează statele membre: 


- să adopte măsuri specifice pentru a preveni sau pentru a compensa dezavantajele 
legate de discriminarea pe motive de rasă sau origine etnică, atunci când există 
dispoziții în materie de protecție; 

- să identifice modalităţi de a promova obligaţiile de integrare a aspectelor legate de 
egalitate în activitatea de zi cu zi a autorităților publice. 


4. Resursele umane ale UE 


Comisia Europeană, în calitate de angajator, trebuie să dea exemplu. Pentru a fi o organizaţie 
modernă, Comisia are nevoie de o forță de muncă reprezentativă pentru întreaga noastră 
societate. 


În cursul mandatului actualei Comisii vor fi puse în aplicare noi acţiuni!!” de promovare a 
diversităţii şi de asigurare a unui loc de muncă nediscriminatoriu şi favorabil incluziunii 
pentru toţi, indiferent de originea rasială sau etnică sau de culoarea pielii. Toate aceste acţiuni 
vor face parte dintr-un set mai larg de măsuri incluse în viitoarea strategie privind resursele 
umane, care va impulsiona modernizarea Comisiei în calitate de administraţie publică. În 
cadrul Direcţiei Generale Resurse Umane şi Securitate va fi creat un Oficiu pentru 
diversitate şi incluziune, care va monitoriza dezvoltarea și punerea în aplicare a tuturor 
acțiunilor relevante. Oficiul va constitui, de asemenea, un „ghişeu unic” pentru toți experții şi 
pentru toate serviciile care contribuie la promovarea diversităţii, a egalităţii şi a incluziunii în 
toate departamentele Comisiei. 


Pentru prima dată, se vor colecta date privind diversitatea personalului Comisiei prin 
intermediul unui sondaj dedicat diversităţii şi incluziunii, care va fi voluntar şi anonim. 
Rezultatele acestui sondaj vor contribui la adoptarea unor politici şi măsuri bazate pe dovezi 
în cadrul strategiei privind resursele umane. Sondajul se va adresa tuturor categoriilor de 
personal și va acoperi toate motivele posibile de discriminare, inclusiv în ceea ce priveşte 
originea rasială şi etnică a personalului, în deplină conformitate cu normele privind protecția 
datelor. Datele colectate vor servi drept bază pentru măsurarea progreselor în viitor. Alte 
instituții și organisme ale UE ar putea lua măsuri similare!!8. 


117 O serie de acţiuni au fost deja puse în aplicare în temeiul Comunicării Comisiei intitulate „Un loc de muncă 


mai bun pentru toţi:de la şanse egale la diversitate şi incluziune” [C(2017) 5300 final]. 
118 Serviciul European de Acţiune Externă şi-a exprimat deja intenţia de a se alătura acestui sondaj specific. 

Angajamentul de a promova diversitatea se aplică la toate nivelurile organizaţiei şi, prin 
urmare, acoperă personalul din toate grupele de funcţii şi gradele. Procesele de recrutare și 
selecţie ale instituțiilor UE sunt instrumente esenţiale în acest sens. 


Deşi procesul de selecţie este bazat pe merite şi pe o politică a egalităţii de şanse, este 
necesar să se sprijine o diversitate sporită a candidaţilor. În următoarele şase luni va fi pusă în 
aplicare o strategie de comunicare specifică!!”. Până la sfârșitul anului 2020, Oficiul 
European pentru Selecţia Personalului (EPSO) va lansa un apel pentru a încuraja cooperarea 
cu diferite organizaţii de experţi şi asociații care reprezintă minoritățile, precum și o reţea de 
organizaţii partenere care promovează diversitatea, înființată pentru comunicarea 
informațiilor cu privire la oportunitățile de angajare şi concursuri. Această rețea va fi, de 
asemenea, esenţială pentru o mai bună înţelegere a obstacolelor actuale care descurajează 
luarea în considerare a posibilităţii de a lucra în cadrul instituţiilor UE. În cooperare cu statele 
membre, se va dezvolta un instrument de monitorizare a egalității şi a diversităţii pentru a 
identifica potențialele lacune la nivelul solicitanților şi eventualii factori de blocaj, precum şi 
modalităţile de a aborda aceste probleme. 


Pentru a consolida şi mai mult modalitățile de prevenire a oricărei eventuale discriminări în 
procesul de recrutare, personalul din domeniul resurselor umane va participa la activităţi 
obligatorii de formare privind prejudecățile neconștientizate și va efectua o specializare 
suplimentară în tehnicile de recrutare a talentelor şi de intervievare. Aceste măsuri vor fi 
susținute de verificări privind egalitatea şi diversitatea proceselor, a procedurilor şi a 
instrumentelor de recrutare pentru a identifica orice eventuale riscuri de prejudecăţi sau 
discriminare, precum şi acțiunile de remediere necesare. Comisia este ferm hotărâtă să ia 
toate măsurile care se impun pentru a asigura remedierea eficace a problemelor identificate 
de verificările privind egalitatea şi diversitatea. 


Angajamentul Comisiei de a asigura diversitatea include şi programul de stagii al Comisiei, 
„Blue Book”1!%. Comisia va efectua o verificare a egalităţii şi a diversităţii întregului 
program, cu scopul de a prezenta în 2021 o strategie cu obiective specifice în ceea ce 
priveşte reprezentarea candidaţilor cu origine rasială sau etnică minoritară. Aceste obiective 
se vor aplica cererilor de candidaturi care vor fi lansate în 2022. 


Măsurile suplimentare menite să extindă diversitatea personalului Comisiei ar fi însă mai 
puţin eficace dacă locul de muncă în sine nu este pe deplin favorabil incluziunii. Comisia va 
pune în aplicare măsuri suplimentare în direcția unei culturi a incluziunii. Va fi subliniat rolul 
central al cadrelor de conducere de nivel superior şi mediu, de exemplu prin integrarea 
Cartei privind diversitatea şi incluziunea a Comisiei!?! în angajamentul în materie de 
management al fiecărui serviciu. Întregul personal va beneficia de activități regulate de 
formare cu privire la prejudecățile neconștientizate, inclusiv în legătură cu originea rasială şi 
etnică, precum şi cu privire la intersecția acestora cu alte motive de discriminare. O 
campanie de comunicare internă dedicată acestui subiect va aborda toate aspectele 
diversităţii şi ale incluziunii, inclusiv în ceea ce priveşte rasa şi originea etnică. În cadrul 
activităţilor UE pentru a marca principalele zile comemorative legate de rasism, vor fi 
organizate acțiuni specifice de sensibilizare a personalului, cum ar fi evenimente sau articole. 


119 Aceasta va include mobilizarea unor studenţi-ambasadori ai „EU Careers” și utilizarea programului „Înapoi 
la şcoală/universitate” pentru a promova opţiunile de carieră în instituţiile UE în rândul studenţilor cu origine 
rasială sau etnică minoritară. Până la sfârşitul anului 2020, se va organiza un seminar privind diversitatea, la 
care vor participa 185 de ambasadori ai „EU Careers” din 140 de universități din întreaga Europă. 

120 Decizia C(2005) 458 a Comisiei. 

121 A se vedea Comunicarea C(2017) 5300 a Comisiei. 

In 2021, evenimentul va lua forma unui atelier intitulat „Ruperea tăcerii privind diversitatea 
etnică şi rasială”, care va pune în evidență poveştile personale ale cadrelor de conducere şi ale 
membrilor personalului cu diverse origini rasiale sau etnice. 


În paralel cu acţiunile preventive, vor fi monitorizate în continuare în mod riguros cazurile de 
discriminare, inegalitate sau intoleranță în contextul procesului de recrutare sau la locul de 
muncă. Aceasta înseamnă că toţi candidații şi membrii personalului ar trebui să se simtă în 
siguranță pentru a raporta eventualele practici nedrepte, discriminatorii sau ostile. Cadrul 
de politică privind hărţuirea al Comisiei, care este în curs de revizuire, va oferi o bază pentru 
abordarea tuturor formelor de comportament nedorit la locul de muncă, inclusiv a celor 
întemeiate pe discriminarea rasială. 


Comisia va compara toate acţiunile sale pentru a promova diversitatea şi incluziunea cu 
acțiunile altor administrații publice, organizaţii internaționale şi întreprinderi private şi se va 
angaja într-un dialog regulat cu celelalte instituții ale UE. Se va acorda o atenţie prioritară 
acțiunilor care îi vizează în mod specific pe candidaţii şi pe membrii personalului cu origine 
rasială sau etnică minoritară. 


Până în 2023, Comisia va efectua o evaluare a eficacităţii acţiunilor întreprinse pentru a 
consolida diversitatea rasială şi etnică a personalului său. 


Comisia: 


- va da un exemplu, ca instituție, prin întreprinderea de acţiuni pentru a îmbunătăţi în 
mod semnificativ reprezentativitatea personalului său, prin intermediul unor măsuri 
care să vizeze recrutarea și selecția; 

- va invita celelalte instituții ale UE să acţioneze în conformitate cu măsurile prevăzute 
în prezentul plan de acțiune, pentru a promova diversitatea și incluziunea la locul de 
muncă. 


5. Concluzie 


Rasismul afectează însăşi esența valorilor UE. Intensificarea măsurilor de combatere a 
rasismului în UE reprezintă o responsabilitate partajată care necesită eforturi comune, 
hotărâte şi continue. Instituţiile UE, statele membre şi agențiile UE, împreună cu organizaţiile 
societății civile, cu partenerii sociali și cu sectorul privat, trebuie să colaboreze pentru a 
realiza progrese concrete în vederea eliminării acestui flagel din societățile noastre. 


Comisia invită toţi actorii și toate părțile interesate relevante să se angajeze într-un dialog 
deschis, sincer și continuu pentru a contribui la dezvoltarea în continuare şi la punerea în 
aplicare a politicilor de combatere a rasismului. În cadrul acestui dialog, instituţiile UE şi 
statele membre trebuie să găsească noi modalități de a interacționa cu societatea civilă şi de a 
se asigura că vocile persoanelor cu origine rasială sau etnică minoritară sunt auzite. 


Punerea în aplicare a acţiunilor menționate în prezentul document va fi monitorizată, 
progresele înregistrate vor face obiectul unor rapoarte şi acțiunile vor fi adaptate, dacă va fi 
necesar. Comisia invită Parlamentul European să discute în mod regulat şi să sprijine punerea 
în aplicare a prezentului plan de acţiune, iar Consiliul să adopte concluzii privind acțiunile 
statelor membre în materie de prevenire şi combatere a rasismului. Comisia invită statele 
membre să adopte planurile naţionale de acţiune până la sfârșitul anului 2022 şi să utilizeze la 
maximum toate instrumentele pe care le au la dispoziţie, în special posibilitățile oferite de 
programele de finanțare prevăzute de cadrul financiar multianual şi de instrumentul „Next 

Generation EU”, pentru a sprijini persoanele afectate de rasism și discriminare. Împreună, 
vom reuși ca idealul unei Uniuni Europene fără rasism să devină realitate. 

